
af  Præsident  David  O.  McKay 


I  anledning  af  Præsident  David  O.  McKay's  91-års  fødsels- 
dag den  8.  september  bragte  Improvement  Era  uddrag  af 
syv  af  de  taler,  han  har  holdt  ved  Generalkonferencen, 
siden  han  blev  kaldet  som  apostel  i  1906.  Vi  bringer  disse 
uddrag  i  STJERNEN  i  stedet  for  Præsident  McKay's  sæd- 
vanlige artikel. 


1906 

»Lad  nu  derfor  hver  mand  lære  sin  pligt  og  med  al  flid 
passe  det  embede,  hvortil  han  er  blevet  kaldet.«  (L.&P. 
107:99). 

To  principper  i  denne  formaning  ses  tydeligt  som  en 
pligt  for  de  funktionærer,  til  hvem  denne  åbenbaring  blev 
givet.  For  det  første  at  lære,  at  vide  hvad  ens  pligt  er;  for 
det  andet,  med  flid  at  passe  disse  pligter.  At  kende  sin 
pligt,  at  lære  sandheden,  er  enhver  sidste  dages  helligs 
pligt,  enhver  mands  og  kvindes  i  verden,  herunder  også 
dem,  der  er  udenfor  denne  kirke.  Jeg  tror,  at  hele  menne- 
skeheden bliver  drevet  frem,  bliver  opløftet  af  den  Ånd, 
som  får  dem  til  at  ønske  sandheden. 

(Conference  Report,  okt.  1906,  p.  112). 
1916 

Jeg  grubler  aldrig  i  mindste  måde  over  denne  Kirkes 
organisation,  men  jeg  er  imponeret  over  dette  værks  gud- 
dommelighed. Jeg  kan  ikke  for  alt  i  verden  se,  hvorfor 
ikke  ethvert  ærligt  menneske  i  verden,  som  blot  tænker  en 
lille  smule  over  denne  store  organisation  og  de  chancer  den 
tilbyder  til  at  skabe  karakterfulde  mænd  og  kvinder,  kan 
få  et  vidnesbyrd,  blot  ved  hjælp  af  fornuft  og  observation, 
om  Kristi  Kirkes  guddommelighed,  således  som  den  er  op- 
rettet i  disse  sidste  dage.  Ja,  guddommelighedens  stempel 
findes  i  hvert  eneste  træk  af  dette  værk!  Alle,  som  arbejder 
oprigtigt  med  det,  kan  i  sandhed  sige,  at  hvis  hvert  eneste 
menneske  ville  gøre  Guds  vilje,  vil  han  vide  for  sig  selv, 
om  læren  er  fra  Gud  eller  om  den  er  menneskeværk. 

(Conference  Report,  okt.   1916,  p.  57). 
1926 

Vidnesbyrdet  i  de  sidste  dage  er  følgende:  at  Jesus  Kri- 
stus, den  Opstandne  Herre,  viste  sig  ved  siden  af  sin  Evige 
Fader,  som  præsenterede  Ham  i  denne  uddeling  med  føl- 
gende ord:  »Dette  er  min  Elskede  Søn.  Hør  Ham!«  (Joseph 
Smith  2:17).  Ligesom  den  kristne  Kirke  i  Tidernes  Midte 
blev  grundlagt  på,  at  den  Levende  Kristus  var  en  realitet 
—  ikke  blot  på  den  Store  Lærers  lærdomme  —  således  er 
Jesu  Kristi  Kirke  i  denne  tidsalder  grundlagt  på,  at  Kristi 
eksistens  er  en  realitet,  og  på,  at  Han  virkelig  viste  sig  i 
denne  uddeling  for  den  oprigtigt  søgende  dreng,  Joseph 
Smith.  (Conference  Report,  april  1926,  p.  39). 

1936 

Tiderne  kalder  på  den  modige  ungdom,  for  at  den  kan 
løfte  den  moralske  standard  i  vejret.  På  dette  område  kan 
vi  finde  det  sandeste  moralske  mod.  Det  siges,  at  heroisme 
er  koncentreret  mod.  Men  vore  største  helte  findes  ikke 
altid  på  slagmarken.  Jeg  tror,  vi  også  finder  dem  blandt 
vor  ungdom.  Unge  mænd  og  unge  kvinder,  som,  når  de  er 
sammen  med  andre,  frygtløst  vil  stå  op  og  fordømme  de 
ting,  som  vi  ved  vil  undergrave  karakteren,  selv  livsenergien 


hos  ungdommen  ....  Jeg  appellerer  til  ungdommen  om  at 
være  modig  til  at  opretholde  Jesu  Kristi  evangeliums  mo- 
ralske og  åndelige  værdier. 

(Conference  Report,  april  1936,  pp.  60 — 61). 
1946 

Hjemmet  er  det  bedste  sted  i  verden  til  at  undervise  i 
det  højeste  ideal  i  menneskets  sociale  og  politiske  liv:  nem- 
lig fuldstændig  handlefrihed,  så  længe  man  ikke  over- 
skrider andres  rettigheder  og  privilegier. 

Det  største  behov  i  det  amerikanske  hjem  i  dag  er 
mere  religion.  Forældre  skulle  gøre  det  øjensynligt,  både 
ved  deres  handlinger  og  deres  samtaler,  at  de  er  oprigtigt 
interesseret,  om  ikke  i  de  ydre  former,  i  frugterne  af  sand 
religion.  Forældrenes  eksempel  burde  lægge  vægt  på  be- 
hovet for  ærlighed  i  vor  omgang  med  vor  familie,  vor  næ- 
ste og  alle  andre,  som  vi  kommer  i  kontakt  med;  for  ven- 
lighed mod  vore  undergivne,  for  ærligt  spil  overfor  vore 
arbejdsgivere,  eller  rigtigt  mål  til  vore  kunder   .... 

Herren  placerer  ansvaret  direkte,  hvor  det  hører  til,  idet 
Han  siger,  at  det  er  forældrenes  pligt  at  undervise  deres 
børn  i  evangeliets  principper  og  vandre  oprigtigt  for  Her- 
ren, og  hvis  de  ikke  gør  det,  skal  synden  hvile  på  foræl- 
drenes hoved.   (Se  L.&P.  68:25). 

(Conference  Report,  oktober  1946,  p.  115). 
1956 

I  Jesu  Kristi  Kirkes  lærdomme  har  familien  overordentlig 
stor  betydning  for  udviklingen  af  den  enkelte  og  af  sam- 
fundet  .... 

Denne  betydning  vil  ikke  høre  op,  hvis  den  er  beseglet 
ved  det  hellige  præstedømmes  myndighed  gennem  al  evig- 
hed. Vielsesceremonien  skaber,  når  den  således  besegles, 
en  lykke  og  glæde,  der  ikke  overgås  af  nogen  anden  ople- 
velse i  verden.  »Derfor,  hvad  Gud  har  sammenføjet,  må  et 
menneske  ikke  adskille.«  (Mark.  10:9). 

....  Jeg  bønfalder  derfor  Kirken,  ikke  blot  de  unge 
mennesker,  men  også  de  gifte  folk,  om  at  skabe  mere 
tilfredse  hjem  gennem  kærlighed,  trofasthed,  loyalitet, 
selvbeherskelse  og  lydighed  mod  ægteskabsprincipperne, 
som  de  er  fremsat  for  os  gennem  åbenbaring  til  medlem- 
merne af  Jesu  Kristi  genoprettede  Kirke. 

(Conference  Report,  april  1956,  p.  9). 
1963 

Herren  hjælper  os  til  at  bevise  overfor  verden,  at  det 
gengivne  evangelium  netop  er,  hvad  verden  længes  efter 
i  dag;  og  når  de  ser  det,  vil  de  måske  vide,  således  som 
De  og  jeg  ved  det,  at  det  evige  evangelium  er  et  lys  for 
verden.  Må  det  altid  være  et  lys  for  nationerne,  en  vejle- 
dende løsning  på  alle  verdens  problemer. 

(Conference  Report,  april  1963,  p.  99). 

AT  VI 1 I6K i;  VOKft 
niMIK.I    KRÆFTER 


af  Præsident  Ezra  Taft  Benson 


Religionens  forfald  —  troen,  der  svin- 
der ind  til  blot  at  være  ydre  form  — 
religionen,  som  mister  berøringen  med 
livet  og  bliver  ude  af  stand  til  at  vej- 
lede folket,  er  blevet  anset  for  at  være 
en  af  grundene  til  Roms  fald.  Det  er 
ikke  ualmindeligt,  at  folk  og  nationer 
sår  deres  egen  ødelæggelses  sæd,  me- 
dens de  har  enestående  fremgang. 

Glemmer  vi  i  vore  dage,  medens  vi 
koncentrerer  os  om  materialisme  og 
materiel  vinding,  den  åndelige  basis, 
hvorpå  vor  fremgang,  vor  sikkerhed  og 
vor  frihed  hviler?  Store  nationer  må, 
for  at  kunne  holde  ud,  være  bygget  på 
store  åndelige  værdier.  Vi  har  brug  for 
den  forfinede  og  understøttende  ind- 
flydelse, der  kommer  af  lydighed  mod 
guddommelig  lov.  Uden  sådanne  velsig- 
nelser er  nationernes  fremtid  usikker. 
Vi  har  brug  for  åbenbaring,  mod  og 
tro  for  at  kunne  udføre  vor  del  ved 
realiseringen  af  dette  store  og  altover- 
vejende mål. 

Aldrig  før  har  vi  haft  så  megen  brug 
for  den  Almægtige  Guds  velsignelser 
som  i  dag.  Vi  har  brug  for  Hans  gud- 
dommelige støtte  i  regeringens  sale,  i 
vore  hjem,  i  vore  fabrikker  og  butikker 
og  på  vore  bøndergårde.  Vi  må  er- 
kende nødvendigheden  af  åndelig  støt- 
te, hvis  vor  civilisation  skal  overleve. 
Vi  må  lægge  mere  mærke  til  livets 
evige  sandheder.  Vi  må  overholde  sab- 


batsdagen  som  en  hviledag  og  guds- 
dyrkelsesdag.  Religiøs  hengivenhed  i 
hjemmet  burde  være  en  almindelig 
skik.  Familiebøn,  læsning  af  den  hellige 
skrift  og  salmesang  til  den  Almægtiges 
pris,  burde  være  en  hverdagsbegiven- 
hed. Vi  må  se  hen  til  Gud  efter  vej- 
ledning. Vi  må  leve  således,  at  vi  op- 
tager de  evige  principper,  der  fremsæt- 
tes i  den  hellige  skrift,  i  vort  liv,  og 
vi  bør  alle  være  kendt  med  dem.  Vi 
må  leve  således,  at  vi  bedre  gør  os  for- 
tjent til  et  venligt  Forsyns  velsignelser. 
Der  må  lægges  vægt  på  de  åndelige 
værdier. 

I  sidste  instans  vindes  frihed  ikke  på 
slagmarken,  og  freden  oprettes  ikke 
ved  militærtraktater  og  -alliancer.  Fre- 
den, som  vi  kender  den  i  dag,  er  i 
bedste  fald  en  usikker  fred.  Såkaldte 
»defensive  forberedelser«  vokser  inten- 
sivt og  har  gjort  det  i  mange  år.  Krigs- 
skyer  hænger  stadig  tungt  i  horizonten. 
Vore  bedste  diplomatiske  anstrengelser 
synes  næsten  værdiløse  ved  løsningen  af 
denne  gordiske  knude. 

Jesus  Kristus,  som  blev  født  i  tider- 
nes midte,  viste  den  vej,  som  mennesker 
og  nationer  bør  gå  for  at  opnå  sand  og 
varig  fred.  Han  lærte  os,  at  freden 
kommer  indefra.  Fred  må  komme  til 
menneskenes  hjerte.  Nu,  som  dengang, 
er  fredens  pris  RETFÆRDIGHED,  ikke 
blot  truende  kampe,  heller  ikke  kyster, 


der  rejser  børster,  heller  ikke  våben, 
der  er  i  stand  til  ubeskrivelig  ødelæg- 
gelse. 

Folk  holder  ikke  af  at  blive  tvunget 
til  at  gøre  noget,  selv  om  det  er  til 
deres  eget  bedste.  Handlefrihed  er  et 
evigt  princip,  givet  af  Gud,  og  Herren 
har  sagt:  »Det  er  ikke  rigtigt,  at  no- 
get menneske  skal  være  lænket,  den 
ene  til  den  anden«. 

Folk  reagerer  på  effektivt  lederskab, 
på  et  godt  eksempel.  Eksemplets  magt 
er  stadig  vort  mest  effektive  våben. 
Sund,  retfærdig  ledelse  er  det  vi  træn- 
ger mest  til  idag.  Kraften  i  Kristi  le- 
derskab vokser  ved  Hans  eksempel. 
Hans  gjaldende  kalden  var:  »Kom,  følg 
mig«.  Hans  store  appel  om  menneske- 
nes loyalitet  og  hengivenhed  til  retfær- 
dighedens principper  var  baseret  på 
kærligheden  som  den  store  bevægende 
faktor.  Han  hjalp  os  til  at  blive  klar 
over,  at  de  gudlignende  egenskaber,  som 
råber  på  at  komme  til  udtryk  hos  os 
alle,  kan  blive  strålende,  levende  reali- 
teter. Hans  eksempel  fortsætter  som 
menneskehedens  største  håb  og  styrke. 

Fremgang  og  lykke,  frihed  og  privi- 
legium, som  alle  stadig  findes  i  denne 
besværede  verden,  kan  ikke  overleve, 
medmindre  der  kommer  en  genopvæk- 
kelse  af  retfærdigheden.  Der  findes  in- 
gen anden  vej.  Hvad  vi  trænger  til  i 
dag,  er  at  styrke  vore  åndelige  kræfter. 

Frelse  og:  ophøjelse 


Der  er  en  mærkelig  lære  i  verden  i  dag  angående 
opstandelse,  nemlig  at  kun  de  retfærdige  vil  komme 
frem  og  modtage  frelsens  belønninger.  En  sådan  tro 
er  en  misforståelse,  der  er  fremkommet  ved  falske 
lærdomme,  som  giver  et  fejlagtigt  begreb  om  Gud 
og  Hans  Søn,  Jesus  Kristus,  og  dette  har  efterladt 
hele  den  kristne  verden  i  en  tilstand  af  forvirring 
uden   guddommelig   inspiration. 

Under  sådanne  forhold  var  det  en  naturlig  tanke, 
som  præsteskabet  opmuntrede,  at  vor  Evige  Fader 
havde  ophørt  med  at  have  forbindelse  med  sine 
børn  på  jorden. 

Jeg  er  overordentlig  taknemlig  for  Joseph  Smith 
og  for,  at  Faderen  og  Sønnen  kom  til  ham  og  førte 
ham  ind  på  det  spor,  han  skulle  følge,  så  vi  bedre 
kunne  forstå  livets  sande  mening  og  de  velsignelser, 
der  er  i  behold  for  os. 

Det  er  en  kendsgerning  uden  nogen  tvivl,  at  intet 
urent  kan  arve  Guds  rige  og  opnå  det,  der  er  kendt 
som  det  evige  liv.  Denne  verdens  Forløser  åbnede, 
gennem  det  store  offer  Han  ydede,  gravene  og  gen- 
oprettede alle  dødelige  ting,  både  menneskeheden, 
fuglene  i  luften,  fiskene  i  havet  og  enhver  skabning, 
som  fik  del  i  eller  får  del  i  døden  gennem  Adams 
»fald«.  Timen  kommer,  hvor  alle,  som  er  i  gravene, 
skal  høre  Hans  røst  og  skal  komme  frem,  de,  som 
har  gjort  det  gode,  til  livets  opstandelse,  og  de, 
som  har  gjort  ondt,  til  fordømmelsens  opstandelse. 

Gennem  den  forsoning,  som  Frelseren  skabte,  vil 
opstandelsen  blive  en  fuldstændig  genoprettelse  af 
alle  dødelige  ting,  endog  jorden  selv.  Dette  er  frel- 
sens lov  eller  med  andre  ord,  på  grund  af  velsignel- 
sen ved  vor  Herre  og  Frelsers  forsoning  vil  alle  få 
del  i  disse  velsignelser. 

På  den  anden  side  kan  en  ophøjelse  i  vor  Faders 
rige  kun  komme  gennem  lydighed.  Menneskene  glem- 
mer ofte,  at  de  er  afhængige  af  himlen  for  alle  de 


velsignelser  de  nyder,  og  det  ventes  af  dem,  at  de 
vil  aflægge  beretning  om  sådanne  velsignelser.  Lige- 
som i  Frelserens  lignelse  om  de  tjenere,  som  havde 
fået  talenter,  og  af  hvem  der  senere  krævedes  en 
rapport  om  deres  brug  af  talenterne,  vil  det  på 
samme  måde  blive  krævet  af  alle  mennesker.  Vi  vil 
blive  dømt  i  henhold  til  vore  gerninger  i  kødet  og 
modtage  i  direkte  forhold  til  det  vi  har  fortjent. 
Hvis  vore  handlinger  kun  har  været  værdige  til  en 
telestial  belønning,  er  det  alt,  hvad  vi  vil  modtage, 
og  hvis  vore  gerninger  kun  er  en  terrestrial  værd, 
vil  vor  herlighed  kun  blive  en  terrestrial  herlighed. 
Hvis  vi  har  udført  det,  der  kræves  til  en  celestial 
belønning,  vil  det  være  den,  vi  vil  modtage. 

Vor  Profet,  Præsident  David  O.  McKay  har  sagt: 
»Intet  menneske  kan  være  ulydig  mod  Guds  ord  og 
ikke  lide  for  det.  Ingen  synd  kan,  selvom  den  er 
hemmelig,  undgå  gengældelse.  Ganske  vist  kan  du 
måske  lyve  og  ikke  blive  afsløret;  du  kan  måske 
trodse  dyden  uden  at  det  bliver  kendt  af  nogen,  som 
vil  skandalisere  dig,  og  dog  kan  du  ikke  undgå  den 
dom,  som  følger  en  sådan  overtrædelse.  Løgnen  lig- 
ger gemt  i  dit  sinds  afkroge,  en  svækkelse  af  din 
karakter,  som  engang,  på  en  eller  anden  måde  vil 
genspejles  i  dit  ansigt  eller  din  opførsel.  Din  dødelige 
sk;ændighed  vil,  selv  om  kun  du  selv,  din  medskyl- 
dige og  Gud  nogensinde  får  den  at  vide,  besejre  din 
sjæl.« 

Gud  er  retfærdig  og  barmhjertig,  men  Han  kan 
ikke  se  på  synd  med  den  ringeste  grad  af  eftergiven- 
hed. Vor  individuelle  belønning  vil  afhænge  af  os 
selv,  om  den  kun  bliver  en  frelse  i  en  af  de  lavere 
herligheder  eller  en  ophøjelse  i  Hans  rige  gennem 
lydighed  mod  alle  lovene  og  principperne  og  udhol- 
denhed til  enden. 

R.  Earl  Sorenson, 
missionspræsident. 

KIRKENS 

styrke: 


af  Harold  B.  Lee 
af  De  Tolv  Apostles  Råd 

Tale  ved  Generalkonferencen  i  Salt  Lake 
City  4.  april  1964. 


I  de  næste  par  minutter  vi]  jeg  gerne 
henlede  Deres  tanker  på  et  af  vor  Her- 
res og  Mesters  store  citater,  et  citat, 
som  har  været  teksten  til  mangen  en 
tale  i  årenes  løb.  Mesteren  sagde: 

»Vogt  jer  for  de  falske  profeter,  som 
er  kommet  til  jer  i  fåreklæder,  men 
i  deres  indre  er  glubske  ulve. 

Af  deres  frugter  skal  I  kende  dem. 
Kan  man  plukke  druer  af  tjørn  eller 
figner  af  tidsler? 

Således  bærer  hvert  godt  træ  gode 
frugter,  og  det  dårlige  træ  bærer  slette 
frugter. 

Et  godt  træ  kan  ikke  bære  slette  frug- 
ter, og  et  dårligt  træ  kan  ikke  bære 
gode  frugter. 

Ethvert  træ,  der  ikke  bærer  god 
frugt,  hugges  om  og  kastes  i  ilden. 

Altså:  af  deres  frugter  skal  I  kende 
dem.«   (Matt.  7:15—20). 

Sommetider  har  de,  som  har  talt  over 
denne  tekst,  fortolket  denne  lignelse 
eller  talemåde,  som  man  kan  kalde  den, 
som  de  frugter,  hvorved  et  folk  eller 
en  person  kan  blive  dømt,  først  og 
fremmest  med  henblik  på  timelig  vækst 
eller  materielt  resultat.  Dette  begreb 
illustreres  godt  ved  en  artikel  fornylig 
om  Kirken,  i  et  nationalt  tidsskrift, 
kendt  som  Christian  Century.  Artiklen 
sagde  følgende: 

»Når  man  ser  på  Jesu  Kristi  Kirke 
af  Sidste  Dages  Helliges  (Mormonkir- 
kens) fænomenale  vækst  i  de  senere  år, 
spørger  andre  kirker,  som  finder  man- 
ge af  mormonernes  trossætninger  og 
nogle  af  deres  skikke  ubibelske  og 
sælsomme:  'Hvad  har  den,  som  vi  ikke 
har'?«    (23.   jan.    1963,   p.    102). 

Så  fortsætter  artiklen  med  at  oprem- 
se væksten  af  medlemstallet,  antallet  af 


missionærer,  de  nye  menigheder,  antal- 
let af  hospitaler,  uddannelsesprogram- 
merne og  Kirkens  medlemmer,  som  be- 
klæder høje  poster  i  regeringen.  Deref- 
ter fortsætter  de  med  at  forklare,  at 
selv  om  de  forkynder  vantro  i  mange 
lærdomme  og  discipliner,  antyder  de, 
at  en  nyvurdering  af  metoder  og  pro- 
grammer, som  f.  eks.  hus-til-hus  evan- 
gelisme,  hjælpeprogrammet  for  de  fat- 
tige, uddannelse,  fritidsbeskæftigelse, 
og  beskæftigelse  for  dem,  som  ikke  kan 
sørge  for  sig  selv,  kravet  om  to  års 
missionærgerning  uden  betaling,  og 
den  udstrakte  anvendelse  af  lægmænd 
for  at  have  et  minimumsantal  af  pro- 
fessionelle kirkeledere,  kan  være  en 
mulig  forklaring  på  Kirkens  vækst. 

Artiklen  slutter  derefter  med  følgen- 
de vigtige  udtalelse  fra  en  bog  skrevet 
af  Frank  S.  Meads,  med  titlen  Hand- 
book  of  Denominations  in  the  United 
States,  som  erklærede,  at  mormonernes 
»missionærerfaringer  styrker  både  dem 
og  deres  Kirke,  og  viser  et  mønster  på 
kirketjeneste  og  -nidkærhed,  som  kun 
har  sin  lige  i  meget  få  af  de  andre  store 
kirker  i  Amerika.«  (New  York:  Abing- 
don  Press,  1956,  p.  126). 

Denne  sidste  kommentar  lader  for- 
mode de  sande  frugter,  hvorved  Kir- 
ken og  dens  disciple  bedst  kan  bedøm- 
mes. 

Dette  sidste  citat  erindrer  om  no- 
get, som  blev  skrevet  af  dr.  Mosheim 
i  hans  Ecclesiastical  History  angående 
kendetegnet  på  de  sande  disciple  i  den 
periode,  der  fulgte  efter  Frelserens  kors- 
fæstelse. Han  sagde:  »Historikere  be- 
vidner, at  selv  efter  Mesterens  død  var 
Han  stadig  deres  almægtige  beskytter 
og  deres   velvillige   vejleder«.   Dr.   Mos- 


heim taler  om  opfyldelsen  af  Mesterens 
løfte  om,  at  Han  ville  sende  dem  den 
Helligånds  gave,  Talsmanden,  som  ville 
»lære  dem  alle  ting  og  minde  dem  om 
alt,  hvad  Han  har  sagt  dem.  Han  ville 
lede  dem  ind  i  al  sandhed  og  ville  vid- 
ne om  Ham«.  (Se  Johs.  14:26;  15:26; 
16:13). 

Så  forklarer  dr.  Mosheim,  at  opfyl- 
delsen kom  på  Pinsefestens  dag.  Han 
beretter  om  en  bemærkelsesværdig  for- 
andring hos  disciplene  efter  denne  store 
begivenhed  med  følgende  ord:  »Følger- 
ne af  denne  store  begivenhed  var  over- 
raskende og  strålende,  uendelig  ære- 
fulde for  den  kristne  religion  og  dens 
triumferende  ophavsmands  guddomme- 
lige mission.  For  ikke  så  snart  havde 
apostlene  modtaget  denne  kostelige 
gave,  denne  celestiale  vejledning,  før 
deres  uvidenhed  blev  vendt  til  lys,  deres 
tvivl  til  vished,  deres  frygt  til  en  fast 
og  urokkelig  styrke,  og  deres  tidligere 
tilbageholdenhed  til  en  brændende  og 
uudslukkelig  nidkærhed,  som  fik  dem 
til  at  påtage  sig  deres  hellige  kald  med 
den  yderste  frygtløshed  og  beredvillig- 
hed. Denne  vidunderlige  begivenhed 
var  ledsaget  af  en  mangfoldighed  af  ga- 
ver, i  særdeleshed  tungemålsgaven,  der 
var  så  absolut  nødvendig  for  at  sætte 
apostlene  i  stand  til  at  forkynde  evan- 
geliet til  de  forskellige  lande.  Disse 
hellige  apostle  var  også  fyldt  med  en 
fuldendt  overtalelsesevne,  der  var  grun- 
det på  Kristi  udtrykkelige  løfte  om,  at 
den  guddommelige  nærværelse  stadig 
skulle  ledsage  dem  og  vise  sig  ved 
mirakuløs  mellemkomst,  så  ofte  som 
deres  gerning  ville  kræve  det  nødven- 
digt. Og  der  var  i  sandhed  utvivlsom- 
me tegn  på  en  celestial  kraft,  der  be- 

standig  ledsagede  deres  tjenestegerning. 
Der  var  i  selve  deres  sprog  en  utrolig 
energi,  en  forbavsende  kraft  til  at  sende 
lys  til  forståelsen  og  overbevisning  til 
hjertet.«  (J.  L.  von  Mosheim,  Ecclesias- 
tical  History,  pp.  61,  67). 

I  dag  kan  det,  ligesom  det  kunne 
dengang,  udmærket  siges,  at  de  stør- 
ste mirakler,  vi  ser,  er  ikke  helbredel- 
sen af  syge  legemer,  men  de  mirakuløse 
forandringer,  som  kommer  til  dem,  der 
bliver  medlemmer  af  Kirken,  hvad  alle 
missionærer  kan  bevidne.  Kirkens  stør- 
ste styrke  ligger  ikke  i  antallet  af  de 
enheder  vi  har,  ikke  det  beløb,  der  be- 
tales i  tiende,  eller  i  menighederne,  men 
den  største  styrke  er  de  forenede  og 
brændende  vidnesbyrd,  der  findes  i  Kir- 
kens medlemmers  hjerter.  Og  ved  det 
samme  tegn  kan  vi  sige,  at  det  største 
våben  mod  al  usandhed,  enten  det  er  i 
den  såkaldte  videnskab,  eller  i  verdens- 
filosofierne,  eller  i  kommunismen  eller 
hvad  ellers,  det  største  våben  er  sand- 
heden i  Jesu  Kristi  evangelium,  som, 
hvis  det  forkyndes  med  magt,  vil  være 
et  bolværk  imod  disse  falske  ideer  i 
verden  i  dag. 

Mesteren  talte  om  betydningen  af 
disse  åndelige  gaver  som  »frugt«  eller 
»frugter«.  Han  sagde:  »Jeg  er  vintræet, 
I  er  grenene.  Den,  som  bliver  i  mig,  og 
jeg  i  ham,  han  bærer  megen  frugt;  thi 
skilt  fra  mig  kan  I  slet  intet  gøre. 

Ikke  I  har  udvalgt  mig,  men  jeg  har 
udvalgt  jer  til  at  gå  hen  og  bære  frugt, 
og  det  en  varig  frugt,  så  at  Faderen 
kan  give  jer,  hvad  som  helst  I  beder 
ham  om  i  mit  navn«.  (Johs.  15:5,16). 

Profeten  Alma  siger,  da  han  taler 
om  de  samme  gaver:  »Og  efter  at  ha- 
ve været  et  af  Herren  så  højt  velsignet 
folk,  ja,  efter  at  være  blevet  velsignet 
fremfor  alle  andre  slægter   .... 

Og  efter  at  have  været  under  Guds 
Ånds  indflydelse  og  talt  med  engle  og 
lyttet  til  Herrens  røst  og  haft  profeti- 
ens og  åbenbaringen  ånd  og  mange  ga- 
ver: tungemålsgaven,  gaven  til  at  præ- 
dike, den  Helligånds  gave  og  oversæt- 
telsesgaven «  (Alma  9:20—21). 

Fra  begyndelsen  har  vore  profet- 
ledere forkyndt,  ligesom  apostlen  Pau- 
lus gjorde  det:  » .  .  .  .  jeres  legeme  er  et 
tempel  for  Helligånden,  som  er  i  jer 
....«  (1.  Kor.  6:19),  og  så  siger  han: 
»Hvis  nogen  ødelægger  Guds  tempel, 
skal  Gud  ødelægge  ham;  thi  Guds  tem- 
pel er  helligt,  og  I  er  jo  hans  tempel.« 
(I bid.,  3:17). 

Og  atter  sagde  Herren,  i  en  åbenba- 
ring i  vore  dage:  »Thi  dersom  I  holder 
mine  bud,  skal  I  modtage  af  hans  fyl- 
de og  forherliges  i  mig,  som  jeg  er  for- 
herliget i  Faderen:  derfor  siger  jeg  til 
jer,  at  I  skal  modtage  nåde  for  nåde«. 
(L.  &  P.  93:20). 


Med  andre  ord  gentager  disse  skrift- 
steder, hvad  Mesteren  har  forkyndt: 
Hvis  vi  vil  have  de  gode  frugter  af  dis- 
se åndelige  gaver,  må  vi  være  sikre 
på,  at  vi  bevarer  træet  godt. 

En  interessant  forskel  mellem  dem, 
som  frembringer  god  frugt,  og  dem, 
som  ikke  gør  det,  er  udmærket  frem- 
stillet i  lignelsen  om  sædemanden,  hvor 
Mesteren,  som  De  husker,  beskrev  de 
tre  kategorier  af  formentlige  kirke- 
medlemmer —  de  som  frembragte  god 
frugt  —  »noget  hundrede  fold«,  sagde 
Han,  »noget  tresindstyve  og  noget  tre- 
dive fold«.  (Matt.  13:8). 

Og  i  fortolkningen  af  Lehis  drøm  i 
Mormons  Bog  har  han  fire  kategorier: 
de,  som  nød  af  frugten,  husker  De,  og 
forblev  trofaste;  de,  som  også  nød  den 
og  så  blev  blindet  af  mørkets  tåger,  som 
rejste  sig  fra  floden,  så  de  fo'r  vild; 
de,  som  gik  så  vidt  som  til  at  smage 
frugten  og  så  faldt  fra,  fordi  de  blev 
hånet  af  dem,  der  boede  i  de  rumme- 
lige boliger,  repræsenterende  de  rige  i 
verden;  og  endelig  de,  som  afslog  at 
nyde  træets  lækre  frugt.  (Se  /  Nephi  8). 

Vi  var  i  de  østlige  stater  for  kort  tid 
siden,  og  der  fremkom  en  god  biskop 
med  en  interessant  udtalelse  om,  hvad 
han  kaldte  de  sørgeligste  ord  han 
kendte  hos  en  mand  i  en  høj  stilling. 
Han  læste  fra  apostlen  Paulus'  dage 
om,  da  Paulus  havde  båret  sit  magt- 
fulde vidnesbyrd  om  sin  omvendelse 
for  kong  Agrippa.  Kong  Agrippas  svar 
var:  »Der  mangler  kun  lidt  i,  at  du 
får  mig  overtalt  til  at  blive  en  kristen«. 
(Ap.  Gern.  26:28).  Så  sagde  biskoppen: 
»Den  konge  kendte  sandheden,  men 
han  manglede  mod  til  at  gøre  det,  som 
ville  blive  krævet  af  ham;  og  han  kun- 
ne kun  sige  'Der  mangler  kun  lidt  i, 
at  du  får  mig  overtalt',  næsten,  overtalt 
under  visse  omstændigheder  til  at  gøre 
de  ting,  som  Herren  ønsker  at  han 
skal  gøre«. 

Og  så  karakteriserede  han  nogle  ting, 
som  han  opdagede  i  sit  eget  ward,  i  en 
kort,  men  magtfuld  tale.  »Som  svar  på 
Mesterens  'Kom  .  .  .  følg  mig'  (Mark. 
10:21),  siger  nogle  medlemmer«,  sagde 
han,  »næsten,  men  ikke  helt,  'du  har 
næsten  overtalt  mig  til  at  være  ærlig, 
men  jeg  trænger  til  ekstra  hjælp  for  at 
klare  eksamen.'« 

I  unge  mennesker  kan  måske  tænke 
lidt  over  dette. 

»Du  har  næsten  overtalt  mig  til  at 
holde  sabbatsdagen  hellig,  men  det  er 
sjovt  at  spille  fodbold  om  søndagen. 

Du  har  næsten  overtalt  mig  til  at  el- 
ske min  næste,  men  han  er  en  slyngel; 
til  at  være  tolerant  overfor  andres  syns- 
punkter, men  de  er  helt  forkerte;  til  at 
være  venlig  mod  min  søster,  men  hun 
slog  mig  først;  til  at  gå  ud  som  hjem- 


melærer, men  det  er  så  koldt  og  fug- 
tigt udenfor  i  aften;  til  at  betale  tiende 
og  fasteoffer,  men  vi  har  brug  for  et 
nyt  fjernsynsapparat;  til  at  finde  ejer- 
manden til  et  fundent  ur,  men  det  var 
aldrig  nogen,  som  gav  mig  mit  tabte  ur 
tilbage;  til  at  dele  nadveren  rundt,  men 
jeg  er  blevet  mere  end  diakon  nu;  du 
har  næsten  overtalt  mig  til  at  være  ær- 
bødig, men  jeg  måtte  fortælle  min  far 
om  mit  stævnemøde  i  aftes;  og  du  har 
næsten  overtalt  mig  til  at  overvære 
lederskabsmødet,  men  jeg  ved  mere  om 
emnet  end  lederen,  så  hvorfor  skulle 
jeg  gå.  Du  har  næsten  overtalt  mig  til 
at  gå  til  nadvermødet,  men  der  skal 
være  sådan  en  uinteressant  taler  i  aften. 
Næsten!  Næsten!  Næsten!  men  ikke 
helt,  ikke  helt  i  stand  til  at  nå  det.« 

Der  er  hændelser,  der  illustrerer, 
hvorledes  en  god  frugt  kan  udvikles 
ved  den  rette  dyrkning  af  troens  sæd 
ved  fuldstændig  at  holde  befalingerne, 
og  jeg  vil  gerne  citere  to  ganske  kort, 
selv  om  kvaliteten  af  Åndens  frugter  i 
begyndelsen  ikke  var  så  gode. 

Jeg  har  på  mit  skrivebord  et  brev, 
og  jeg  skal  naturligvis  ikke  nævne  no- 
get navn,  og  ingen  undtagen  hun  vil 
vide,  hvem  jeg  taler  om,  en  moder  med 
fire  børn,  som  havde  været  gennem 
sygdom  og  smerter,  der  var  blevet  lin- 
dret ved,  hvad  der  senere  opdagedes  var 
vaneskabende  piller,  og  derefter  kom 
kampen  for  at  overvinde  denne  øde- 
læggende medicin,  indtil  hun  næsten 
opgav  håbet.  Så  gik  hun  for  at  besøge 
en  veninde,  og  til  sin  overraskelse  fandt 
hun,  at  veninden  var  lammet  af  en 
kræftsygdom  og  de  stærke  medicinske 
behandlinger,  som  var  fulgt  efter.  Efter 
at  have  besøgt  denne  trofaste,  ydmyge 
veninde  gik  hun  hjem.  Hun  sagde:  »Jeg 
havde  en  lang  samtale  med  Herren,  og 
jeg  begyndte  at  tælle  mine  velsignelser 
i  stedet  for  at  tro,  at  Herren  forfulgte 
mig  personligt.  Nu  går  jeg  til  nadver- 
møde.  Nu  går  jeg  til  Hjælpeforeningen. 
Jeg  besøger  de  syge,  og  jeg  tager  noget 
mad  med,  som  jeg  har  lavet,  når  jeg 
besøger  dem.  Jeg  tager  Kirkens  bøger 
med  til  venner,  som  jeg  tidligere  havde 
taget  afstand  fra«.  Så  skrev  hun:  »Jeg 
er  nu  klatret  op  fra  fortvivlelsens  mør- 
ke dybder  til  den  brink,  hvor  jeg  nu 
kan  se  solen.  Jeg  prøver  på  at  følge 
rådet,  'Hold  øjnene  fæstet  på  stjer- 
nerne'«. 

For  kort  tid  siden  blev  ældste  Frank- 
lin D.  Richards  og  jeg  en  sen  aften  af 
en  ung  biskop  og  hans  stavsledere 
spurgt,  om  vi  ville  deltage  i  salvelsen 
af  ham.  Han  stod  overfor  muligheden 
af  en  operation  for  en  meget  alvorlig 
sygdom.  De  havde  i  lydighed  mod  Her- 
rens befaling  søgt  hjælp  på  Herrens 
vis.   Han  fik  al   den  hjælp   han   kunne 

som  biskop.  Han  og  hans  hustru  var 
viet  i  templet,  og  de  havde  nogle  børn; 
og  nu  var  han  kommet  for  at  bede 
Herren  om  hjælp.  Vi  hørte  ikke  mere 
til  det,  før  der  i  sidste  uge  kom  et 
brev  fra  hans  hustru,  som  skrev: 

»De  opererede,  og  selv  om  de  fandt 
masser  af,  hvad  der  gennem  røntgen- 
fotografering havde  syntes  at  være  ond- 
artede svulster  i  brysthulen,  viste  det 
sig,  at  de  forbavsende  nok  alle  var  god- 
artede. Hvad  min  mand  og  mig  angår, 
er  der  kun  ét  ord,  der  kan  beskrive 
vore  følelser  nu  —  genindvielse  —  til 
hinanden,  til  Herren  og  til  vor  del  i 
opbygningen  af  Hans  rige  på  denne 
jord.  Min  mand  bad  mig  om  i  dette 
brev  at  nævne,  at  den  biskop,  som 
vender  tilbage  til  medlemmerne  i  sit 
ward,  er  en  mere  ydmyg,  mere  med- 
lidende og  hengiven  tjener  end  nogen- 
sinde før.  Denne  oplevelse,  hvor  skræm- 
mende den  end  har  været,  var  nød- 
vendig for  at  få  mig  til  at  blive  helt 
klar  over,  hvor  kosteligt  livet  selv  er, 
og  hvor  strålende  dette  evangelium,  som 
forener  vor  kærlighed  for  tid  og  al 
evighed.« 

Gennem  deres  strenge  sygdom,  deres 
hjertesorg  og  skuffelser  er  deres  ople- 
velser resulteret  i  bedre  frugt.  De  havde 
bevist  deres  frugt  gennem  deres  arbej- 
de. Gennem  deres  frugter  har  Herren 
prøvet  dem.  Livet  og  tjenestegerningen 
har  fået  en  helt  anden  betydning. 

På  et  missionærprogram,  som  jeg 
læste  forleden  aften,  var  der  citeret  nog- 
le ord  af  Præsident  McKay,  som  synes 
at  passe  til  det  jeg  taler  om.  Præsident 
McKay  var  citeret  med  følgende:  »Men- 
neskets jordiske  tilværelse  er  kun  en 
prøve  på,  om  han  vil  koncentrere  sine 
anstrengelser,  sit  sind,  sin  sjæl  om  de 
ting,  som  kan  bidrage  til  hans  fysiske 
naturs  trøst  og  tilfredsstillelse,  eller 
om  han  vil  gøre  erhvervelsen  af  ånde- 
lige egenskaber  til  sit  livs  mål«. 

Kort  sagt,  Præsidenten  har  sagt  til 
os,  at  udviklingen  af  ens  åndelige  egen- 
skaber vil  afgøre,  om  ens  træ  har  været 
godt  eller  ej,  og  det  bestemmes  kun  af 
frugtens  kvalitet  eller  de  åndelige  ga- 
ver, som  kommer  deraf. 

En  ung  moder  havde  den  store  prø- 
velse, at  hendes  lille  barn  blev  dræbt 
ved  en  ulykke,  og  hun  kom  for  at  få 
en  velsignelse  som  trøst.  Hun  spurgte 
gennem  tårer:  »Må  der  altid  være 
smerte  i  dette  liv«?  Jeg  tænkte  mig  om 
nogle  minutter  og  sagde  så:  »Apostlen 
Paulus  sagde  om  Mesteren,  vor  Herre 
og  Frelser:  'Skønt  Han  var  Søn,  lærte 
Han  lydighed  af  det,  Han  led.'  (Heb.  5: 
8).  Jeg  antager,  at  svaret  er  ja;  der  må 
altid  være  smerte  i  dette  liv  med  slid 
og  slæb  og  sorg,  og  der  er  en  hensigt 
med  det  altsammen«. 


Gud  hjælpe  os  til  at  forstå,  hvorle- 
des vi  sommetider  gennem  hjertesorg, 
kvaler  og  tårer  skal  udvikle  de  ånde- 
lige egenskaber,  uden  hvilke  ingen  af 
os  kan  erhverve  en  plads  i  Hans  nær- 


hed, Han,  som  led  mere  end  nogen  af 
os  kan  forstå,  og  dette  beder  jeg  om 
og  bærer  højtideligt  vidnesbyrd  for  jer 
i  vor  Herre  Jesu  Kristi  navn.  Amen. 


Forældre. . . .  og*  frihed. 


THE 

SPOREN 

WORD 


af  Richard  L.  Evans 


Nogle  tanker  om  personlig  frihed:  »Det  er  foræl- 
dres pligt  at  styre  deres  børn  .  . .  . «  sagde  dr.  Lyman 
Abbott.  »Men  formålet  med  al  god  styrelse  er  at  be- 
rede genstanden  til  selvstyre«.  Sommetider  giver  for- 
ældre ikke  råd  nok,  og  sommetider  lytter  børn  ikke 
nok.  Sommetider  irriterer  et  godt  råd,  fordi  det  gives  på  en  forkert 
måde,  men  at  tage  imod  et  godt  råd,  selv  om  det  gives  på  en  forkert 
måde,  er  bedre  end  at  udsætte  sig  for  pinefuld  straf  og  tragiske  følger. 
Sommetider  spekulerer  vi  i  vor  ungdom  på,  hvorfor  forældre  bekymrer 
sig.  Men  der  er  tilfælde  og  der  er  situationer,  som  er  kompromitterende 
og  bidrager  til  en  uklog  opførsel.  Og  det  er  en  del  af  forældres  gud- 
givne ansvar  at  råde  og  at  være  bekymrede.  Måske  er  det  virkelige 
spørgsmål:  Hvad  er  forældre  til  for?  I  sandhed,  de  er  til  mere  end  blot 
at  skaffe  husly  og  fysisk  underhold.  Forældre  er  der  for  at  vejlede,  at 
give  råd  og  ved  deres  eksempel  vise  og  leve  på  den  rigtige  måde.  Og 
selv  om  forældre  måske  ikke  bør  indpode  deres  personlighed  eller  deres 
personlige  mønster  på  overdreven  vis  på  et  barn,  bør  de  dog  indprente 
de  principper,  hvorpå  livet  kan  leves  sikkert  og  heldigt.  Forældres  an- 
svar overfor  børn  og  børns  overfor  forældre  er  ikke  noget,  man  uden 
videre  kan  skubbe  tilside.  Der  må  være  respekt  og  lydighed  og  disciplin 
sammen  med  kærlighed.  Hvis  der  er  respekt  i  hjemmet,  vil  der  være 
respekt  i  skolen  og  respekt  og  lydighed  overfor  landets  love.  Dette  må 
også  unge  mennesker  erindre:  at  de  ikke  kan  svække  deres  eget  liv  uden 
at  det  har  indflydelse  på  andre.  Ingen  kan  skade  sig  selv  uden  at  skade 
sin  familie.  Ingen  kan  føle  sig  sorgfuld  uden  at  bringe  sorg  til  andre 
end  sig  selv.  Sammen  med  frihed  er  der  sikkerhed  og  vished  ved  at  søge 
og  tage  imod  råd  og  dele  fortrolighed,  og  vi  bør  aldrig  afslå  eller  frem- 
fusende sige  nej  til  det,  som  oprigtigt  er  ment  til  vort  eget  bedste. 
Frihed  bør  anvendes  til  at  træffe  det  bedst  mulige  valg.  Og  i  al  vor  om- 
gang med  vore  kære  bør  vi  nøje  rådføre  os  med  og  have  tillid  til  hin- 
anden. »Al  god  styrelse«  —  selv  hjemme  —  »er  at  berede  ....  til 
selvstyre.«  Og  hvorledes  kan  nogen  vel  styre  sig  selv,  hvis  han  ikke  har 
lært  lydighed  og  respekt  for  folk  og  for  ejendom  og  nødvendigheden  af 
at  efterleve  og  holde  loven. 

{Fra  Tempelpladsen,  19.  juli  1964. 

Menneskeslægtens  Oprindelse 


Artikel  fra 

SKANDINAVIENS  STJERNE 

for   15.  Oktober   1889 


Følgende  Afhandling  er  et  Uddrag  af  et 
Værk,  betitlet  Man  in  Genesis  and  in 
Geology«  af  Joseph  P.  Thompson,  Doc- 
tor  i  Theologi,  og  blev  udgivet  i  New 
York  1875. 


»Og  Gud  sagde:  lader  os  gjore  et 
Menneske  i  vort  Billede,  efter  vor  Lig- 
nelse; og  de  skulle  regjere  over  Havets 
Fiske,  og  over  Himmelens  Fugle,  og 
over  Fæet,  og  over  al  Jorden,  og  over 
alle  Orme,  som  krybe  paa  Jorden.  Og 
Gud  skabte  Mennesket  i  sit  Billede, 
Mand  og  Kvinde  skabte  han  dem.  Og 
Gud  velsignede  dem,  og  Gud  sagde  til 
dem:  vorder  frugtbare  og  mangfoldige, 
og  opfylder  Jorden.« 

(1.  Mose,  1:26—28). 

Disse  Skriftsteder  give  os  en  Skildring 
af  Skabelsens  sidste  Stadier:  Menne- 
skets Skabelse.  Før  vi  gaa  vi- 
dere, ville  vi  dog  her  bemærke,  at 
Moses  beskriver  Skabelsen  i  et  populært 
og  ikke  i  et  videnskabeligt  Sprog.  Der- 
som han  havde  skrevet  i  et  videnskabe- 
ligt Sprog,  saa  vilde  Beskrivelsen  have 
forfejlet  sin  Hensigt,  at  være  et  Middel 
til  Menneskeslægtens  Velsignelse.  Paa 
Verdens  daværende  Udviklingstrin  vilde 
en  videnskabelig  Skildring  have  været 
lige  saa  ufattelig  som  et  Foredrag  over 
den  elektriske  Telegraf  vilde  være  for 
Urindvaanerne  paa  Sydhavsøerne  .... 
Men  Skabelsen  er  beskrevet,  som  om 
den  var  iagttaget  af  et  Øjenvidne. 

Det  maa  ligeledes  bemærkes,  at  den- 
ne Beskrivelse  er  gjort,  blot  med  et 
moralsk  Maal  for  Øje,  nemlig,  at  frem- 
stille Gud  i  Forbindelse  med  Menneskets 
Historie,  og  af  den  Grund  hersker  der 
en  skjøn  Orden  i  dens  Komposition, 
endskjønt  der  i  Sproget  og  Stilen  findes 
enkelte  smaa  Ufuldkommenheder.  Des- 
uagtet findes  der  ikke  Noget  i  Mose 
Beskrivelse,  som  kommer  i  Strid  med 
anerkjendte  videnskabelige  Kjendsgjer- 
ninger.  Der  findes  vistnok  visse  viden- 
skabelige Theorier,  som  komme  i  Strid 
med  den  bibelske  Beskrivelse  af  Ska- 
belsen, og  visse  Fortolkninger  af  den 
første  Mose  Bog  har  været  stridende 
imod  visse  antagne  videnskabelige 
Kjendsgerninger,  men,  naar  man  sæt- 
ter   saadanne    usikre    Theorier    til    den 


ene  Side  og  de  urigtige  Fortolkninger 
til  den  anden,  saa  finde  vi,  at  Mose 
Beskrivelse  stemme  fuldkommen  over- 
ens med  Geologien.  Under  de  to  første 
Dage  gjennemgik  Grundstofferne  en  ke- 
misk Forandring;  den  tredie  Dag  an- 
tyder Planterigets  Fremkomst;  —  Ud- 
dunstningerne existerede  endnu  i  høj 
Grad  paa  den  Tid,  og  skjulte  saaledes 
Plantesystemet,  —  men  paa  den  fjerde 
Dag  blev  den  astronomiske  Himmel 
først  synlig  i  den  Stilling,  som  den  ind- 
tager til  vor  Jord;  den  femte  og  sjette 
Dag  frembragte  de  forskjellige  Dyre- 
arter og  tilsidst  Mennesket. 

Der  er  to  eller  tre  Steder  i  Mose 
Beskrivelse,  som  særdeles  bør  lægges 
Mærke  til,  eftersom  de  vise  den  bibel- 
ske Beskrivelse  at  være  i  fuldkommen 
Overensstemmelse  med  Geologien  som 
en  Videnskab. 

Vi  læse  i  1ste  Mose  Bog  1:20  føl- 
gende: »Og  Gud  sagde:  Vandei  udgive 
mangfoldigen  af  vrimlende  Dyr,  som 
have  levende  Sjæle;  og  Fugle  som  skul- 
le flyve  over  Jorden,  imod  Himmelens 
udstrakte  Befæstnings  Overdel«,  og  i 
det  næste  Vers  finde  vi,  at  »Gud  skabte 
de  store  Hvalfiske,  og  allehaande  kry- 
bende Dyr,  som  Vandet  udgav  mang- 
foldeligen  efter  sit  Slags,  og  allehaande 
Fugle  med  Vinger,  efter  sit  Slags.«  Or- 
det »Hvalfiske«  eller  Hvaler  er  mere 
udstrakt  i  sin  Betydning,  og  indbefat- 
ter Krybdyr  af  enhver  Art,  saa  som 
Krokodiller  og  Slanger,  og  ikke  blot 
Fisk.  Geologien  lærer  os,  at  Jordens 
første  Frembringelser  vare  Dyr,  som 
levede  i  Vandet,  og  Vandplanter.  Der 
var  en  lang  Tidsperiode,  som  man  med 
Rette  kunne  kalde  en  »Vandperiode«, 
der  efterfulgtes  af  en  amphibisk  Tids- 
periode, under  hvilken  Krybdyr  og 
Fugle  vare  de  herskende  Arter.  Dette 
stemmer  fuldkommen  overens  med 
Mose  Beskrivelse.   Man  finder  endnu  i 


Bjergene  mange  Vidnesbyrd  om  utallige 
Vanddyr,  og  endogsaa  om  »flyvende 
Dyr«,  baade  Insekter,  Fugle  og  flyven- 
de Krybdyr,  der  alle  maa  have  levet 
under  hin  Tidsperiode,  og  i  dette  finde 
vi  en  mærkelig  Overensstemmelse  med 
Mose  Beskrivelse.  Enhver  ved,  at  Urter 
og  Græs  maatte  være  tilstede,  førend 
Dyrene  bleve  skabte,  eftersom  Plante- 
riget skaffe  de  allerfleste  Dyr  deres  Fø- 
de, og  saaledes  finde  vi  ogsaa  at  Moses 
underretter  os  om,  at  Planteriget  var 
til,  førend  Dyrene  bleve  skabte. 

Professor  Dana  anfører  to  mærkvær- 
dige Overensstemmelser,  som  findes 
imellem  Bibelens  Beretning  og  geologi- 
ske Kjendsgjerninger,  nemlig  om  Ly- 
sets Fremkomst.  Videnskaben  har  lært 
os,  at  Lyset  fremkommer  ved  Friktion 
eller  gjensidig  Berørelse  af  Atomer  eller 
Molekyler,  som  ere  satte  i  Bevægelse. 
Grundstoffet  forbliver  mørkt  og  uden 
Liv,  saa  længe  som  det  ikke  er  i  Bevæ- 
gelse. Den  allerførste  Virkning  af  at 
Molekylerne  kom  i  Bevægelse  var  at 
frembringe  Lys.  Det  første  Skaberord: 
»Bliv  Lys!«  var  saaledes  en  Befaling  til 
Grundstoffet  at  sætte  sig  i  Bevægelse 
og  heri  stemmer  Bibelen  fuldkommen 
overens  med  Videnskaben.  Guds  Aand 
svævede  over  Dybet  —  eller  en  Afgrund 
af  evigt  Mørke  —  og  Lyset  kom  der- 
ved, som  en  Følge  af  Molekylernes 
Gnidning  mod  hverandre,  til  øjeblikke- 
ligt at  sprede  sig  gjennem  Verdens- 
rummet. Solen,  Maanen  og  Stjernerne 
maa  dog  have  haft  deres  Pladser  i 
Himmelrummet  forinden  Jorden  blev 
dannet,  eftersom  denne,  i  en  lang  Tids- 
periode, var  indhyllet  i  sin  egen  Dunst- 
kreds af  en  uigjennemtrængelig  Taage, 
og  opvarmet  af  sin  egen  Hede,  hvorfor 
heller  ikke  Solen,  Maanen  eller  Stjer- 
nerne vare  synlige.  Den  Gang  Solen,  for 
første  Gang,  brød  igjennem  de  tykke 
Skyer,  som  omgav  Jorden,   var  det  en 

Glædesdag  for  Verden,  der  staar  som  en 
af  de  herligste  Epoker  i  dens  Historie. 

Dersom  denne  Beretning  var  begrun- 
det paa  J>lot  menneskelig  Beregning, 
saa  vilde  det  have  faldet  mest  natur- 
ligt, at  sætte  Solens  Skabelse  først,  som 
den  Kilde,  hvorfra  Lyset  udstrømmer. 
Begrebet  om  Lysets  Fremkomst  paa  den 
første  Dag,  uafhængig  af  den  strålende 
Sol,  og  sammes  senere  Afsløring,  ved 
at  Taagen  og  Skyerne  bleve  adspredte, 
er  man  først  kommet  til  at  forstaa,  ved 
den  nyere  Tids  videnskabelige  Gransk- 
ninger, og  det  er  saa  langt  fra  de  almin- 
delige Begreber,  som  Menneskene  gjor- 
de sig  i  de  ældste  Tider,  at  vi  er  nødte 
til  at  tilskrive  denne  aldeles  rigtige 
Skildring,  der  findes  i  1ste  Mose  Bog, 
en  højere  Oprindelse.  Saaledes  viser  det 
sig,  at  det,  som  syntes  at  være  en 
Uoverensstemmelse  med  Kjendsgjernin- 
ger,  i  Henseende  til  Solens  Skabelse  paa 
den  fjerde  Dag,  bliver  virkelig  et  af  de 
stærkeste  Beviser  for  Skabelses-Beret- 
ningens Sandhed. 

Opmærksomheden  henledes  ogsaa 
paa  den  Orden,  i  hvilken  Skabelsesvær- 
ket  gik  for  sig,  ifølge  den  bibelske  Be- 
skrivelse. Det  viser  sig,  at  den  maa 
være  grundet  paa  et  videnskabeligt 
Princip,  eftersom  det  anerkjender  en 
første  stor  skabende  Kraft  —  en  per- 
sonlig Gud.  For  bedre  at  sammendrage 
alt,  hvad  der  kan  siges  om  dette  Emne 
— ■  den  Overensstemmelse,  der  findes 
mellem  den  geologiske  og  den  bibelske 
Skabelseshistorie  —  ville  vi  benytte 
Professor  Arnold  Guyots  Ord:  »Det 
første  Indtryk,  som  den  videnskabelige 
Læser  modtager,  er  Beviset  om  en  Gud- 
dom, ikke  blot  i  det  første  Vers  af 
Beretningen  og  det  efterfølgende  by- 
dende Skaber-Udtryk,  men  i  hele  Ska- 
belsesværkets  Følgerække.  Der  er  saa 
meget  deri,  som  den  nyere  Tids  Viden- 
skab først  har  været  i  Stand  til  at  for- 
klare, at  man  maa  opgive  al  Tanke  om, 
at  noget  Menneske  er  Ophav  til  Beret- 
ningen om  Skabelsen.  Ved  at  bevise  den 
at  være  sand,  beviser  Videnskaben  den 
ogsaa  at  være  guddommelig;  thi  hvem, 
uden  Gud  selv,  kunde  saa  nøjagtigt  be- 
skrive Evighedens  Hemmeligheder? 
Desuden  kan  den  Orden,  hvori  den  be- 
skrives at  have  gaaet  for  sig,  umuligt 
være  opfundet  af  Mennesker,  skjønt  vi 
indrømme,  at  Mennesket  er  modtageligt 
for  guddommelige  Indtryk.  Man  vilde 
ganske  naturligt  have  sat  Planterigets 
Skabelse  senere  end  Solens,  og  derefter 
den  øvrige  levende  Skabelse,  eftersom 
Solen,  i  Særdeleshed,  er  saa  nødvendig 
til  Væxternes  Udvikling,  og  de  firfød- 
dede  Dyr  vilde  man  have  tænkt  sig 
skabte  paa  den  femte  Dag,  efterladende 
hele  den  sjette  Dag  til  Mennesket,  som 
det    herligste    af    hele    Skabelsesværket 


....  Skabelsen  bestaar,  ifølge  Bibelen, 
af  to  særskilte  Perioder.  De  tre  første 
Dage  skildrer  Jordens  uorganiske  Hi- 
storie, og  de  tre  sidste  Dage  derimod 
skildre  dens  organiske  Historie.  Begge 
Perioder  begynde  med  Lys;  den  første 
med  et  kosmisk  Lys  (kosmisk  er  et  ud- 
bredt uorganiseret  Lys  i  Modsætning  til 
det  Lys,  der  udstraales  fra  Solen  og 
andre  lysende  Himmellegemer),  og  den 
senere  med  et  Lys,  der  bestemmer  Dage 
og  Aarstider  paa  Jorden.  Begge  Perioder 
slutte  med  en  betydningsfuld  Dag.  Paa 
den  3.  Dag  gjorde  Gud  Skilsmisse  mel- 
lem Vandet  og  det  faste  Land,  og  han 
saa,  at  det  var  godt.  Derefter  fulgte  en 
Gjerning,  som  var  helt  forskellig  fra 
hvad  der  hidtil  var  udført,  nemlig: 
Frembringelsen  af  Væxtriget  eller  Ind- 
førelsen af  et  levende  Bige.  Siden,  paa 
den  sjette  Dag,  skabte  Gud  de  firfød- 
dede  Dyr  og  fandt  »at  Alt  var  saare 
godt«;  og  som  et  andet,  endnu  vigtigere 
Værk,  aldeles  nyt  i  sin  Natur,  skabte 
han  Mennesket. 

Denne  Del  af  Skabelsen  beskrives  i 
1.  Mose  1:26,  og  begynder  saa  at  sige 
et  nyt  Kapitel  i  Skabelsens  Historie,  og 
indledes  med  et  nyt  Forord,  saa  at  der, 
i  Stedet  for  Udtrykket:  »og  Gud 
sagde«,  eller  »og  Gud  gjorde«, 
hvormed  de  foregaaende  Handlinger 
fremstilles,  her  staar:  »Vi  ville  gjøre 
et  Menneske  i  vort  Billede«.  Des- 
uden var  alt  det  øvrige  Skabte,  der 
havde  organisk  Liv,  skabt  hver  »efter 
sit  Slags«  —  et  Udtryk,  der  betegner 
de  ulige  Arter  i  Plante-  og  Dyreriget. 

Mennesket  havde  saaledes  ikke  Lig- 
hed med  noget  Andet  af  det,  der  fand- 
tes i  den  organiserede  Skabelse,  men 
med  Skaberen  selv.  »Vi  ville  gjøre 
Mennesket  i  vort  Billede«  .. 
Således  finde  vi  Menneskets  Lighed  med 
Gud,  i  dets  intellectuelle  Konstitution, 
i  dets  moralske  Styrke  og  Karakter,  saa 
vel  som  i  dets  Herredømme  over  alt  det 
Skabte.  Mennesket  er  en  tænkende  per- 
sonlig Sjæl  og  deri  ligner  det 
Skaberen.  »Et  Lidet  gjorde  Du  ham 
(Mennesket)  ringere  end  Elohim«.  — 
I  vore  Oversættelser  staar  der  »Eng- 
lene«, men  det  Udtryk,  som  David  bru- 
ger, er  virkelig  Benævnelsen  paa  Gud 
selv.  Ordet  »Engle«  —  som  er  anført  i 
Hebræer-Brevet  (2:7)  —  har  de  græske 
Oversættere  sandsynligvis  valgt  paa 
Grund  af  Jødernes  næsten  overtroiske 
Ærefrygt  for  Guds  Navn.  Salmistens 
Ytring  angaaende  Mennesket  burde  ord- 
lydende oversættes  saaledes:  »Du  gjorde 
det  kun  lidet  ringere  end  Gud  selv«. 
(Salm.  8:6). 

Hele  den  fysiske  Skabelse  var  beredt 
som  en  Platform  til  at  sætte  Mennesket 
paa,  eller  som  et  Tempel  for  dets 
Præst;   og  dets  Lighed  med  Gud  viser 


sig  i  den  Magt,  som  det  besidder  over 
Naturen,  paa  Grund  af  sine  overlegne 
Aandskræfter.  Som  den  berømte  Tho- 
luck  udtrykker  sig:  »Løven  har  sin 
Tand,  Krokodillen  sin  haarde  Beklæd- 
ning, Fuglen  sine  Vinger,  Fisken  sine 
Finner,  men  hvad  er  Menneskets  An- 
grebsvaaben,  og  hvad  tjener  det  som 
et  Skjold  til  Beskyttelse?  —  Det  er 
Guds  Aands  Lys;  derfor  maa  alt  det 
Skabte  være  Mennesket  underdanigt. 
Kvæget  paa  Marken,  Dyrene  i  Skoven, 
Fuglene,  som  flyve  under  Himlen,  Fi- 
skene i  Havets  Dyb;  alle  maa  de  under- 
kaste sig  Mennesket,  som  er  deres  Her- 
re og  Konge«. 

Saaledes  er  Menneskets  Karakter  og 
Oprindelse,  ifølge  Bibelens  Vidnesbyrd. 
Geologien  henfører  Tiden  for  Menne- 
skets Skabelse  i  den  samme  Orden,  som 
Moses  henfører  den.  Angaaende  dette 
Punkt  ere  alle  Geologer  enige,  hvad  end 
deres  Theorier  ellers  monne  være.  Men- 
nesket maatte  have  en  Begyndelse.  Det 
kunde  ikke  leve  paa  Jorden  under  visse 
Stadier  af  dens  Udvikling;  f.  Expl.  un- 
der Kulformationen,  da  Planteriget  flo- 
rerede i  de  Begioner,  hvor  man  nu  fin- 
der Kullagene,  og  Luftens  Temparatur 
og  Fugtighed,  samt  dennes  Sammensæt- 
ning, indeholdt  en  saa  uhyre  Mængde 
Karbonsyre  (Kulstof),  var  det  umuligt 
for  Mennesket  at  kunne  existere.  Blandt 
Levningerne  fra  de  længst  forsvundne 
Tidsperioder  finder  man  intet  Spor  af 
Menneskets  Tilværelse,  heller  ikke 
blandt  de  ældste  organiske  Forstenin- 
ger. Mennesket  er  det  fuldkomneste 
Væsen  af  alt  Levende  paa  Jorden.  I 
nogle  Henseender,  til  Expl.  ved  Fuglens 
Brug  af  Vinger  og  Fiskens  Svømme- 
Evne,  have  andre  Skabninger  Fortrin 
fremfor  Mennesket,  men  ved  sin  Bevæ- 
gelseskraft,  Udholdenhed  og  Opfind- 
somhed er  Mennesket  i  Stand  til  at 
underkaste  sig  alle  andre  Skabninger 
og  til  at  herske  over  og  forbedre  Jor- 
den. Ved  sin  oprette,  symetriske,  livlige 
og  udholdende  Legemsbygning  er  Men- 
nesket passende  anvist  sin  Plads  som 
Skabningens  Herre.  Den  forudværende 
Natur  bebudede  dets  Komme.  Den  fy- 
siske Skabelse  hævede  sig  Trin  efter 
Trin,  Platform  efter  Platform,  ligesom 
en  Pyramide,  paa  hvis  Toppunkt  Men- 
nesket blev  sat.  Den  romerske  Filosof 
Cicero  siger:  »Naar  man  ser  et  stort 
smukt  Hus,  saa  veed  man  meget  vel,  at 
det  ikke  var  bygget  for  Botter  og  andet 
Utøj,  som  det  maaske  er  fuldt  af,  selv 
om  man  finder  det  mennesketomt  og 
ikke  kjender  dets  Bygmester«.  Dersom 
vi  derfor  tænke  os  et  højere  Væsen  at 
have  betragtet  vor  Klode  under  dens 
forskjellige  Udviklingsperioder,  førend 
Menneskets  Tilværelse  her,  saa  matte 
han  have  seet,  at  den  endnu  var  ufuld- 

kommen  og  at  den  ikke  var  dannet  blot 
for  Stjernefisk  (Søstjerner)  og  Kryb- 
dyr, men  maatte  være  bestemt  for  langt 
højere  Væsener. 

At  Mennesket  ikke  har  existeret  saa 
længe  som  Jorden  har  været  til,  men 
blev  sat  paa  den  under  den  sidste  store 
geologiske  Udviklingstid  og  er  Kronen 
paa  hele   Skabelsesværket,   samt   er  be- 
gavet   med    intelectuelle    og    moralske 
Egenskaber,  der  sætter  det  i  Stand  til  at 
underlægge    sig    Naturen,    ere    Punkter 
som  bekræfter   Sandheden   af  Bibelens 
Beretning  om  Skabelsen.   Men  der  fin- 
des en  Klasse  af  Videnskabsmænd,  eller 
rettere  nogle  Granskere,  der  benægte,  at 
Mennesket  er  Resultatet  af  en  ny  Ska- 
belse og  dermed  ville  henføre  dets  Op- 
rindelse   til    en    gradvis    Udvikling    fra 
de  lavere  Dyrearter,  uden  en  personlig 
Skabers  Medvirken.  Vi  komme  saaledes 
lige  til  det  Spørgsmaal:  Er  Mennesket 
naaet  til  hvad  det  nu  er,  ved  en  gradvis 
Udvikling  af  det  som  existerede  før  det, 
og  som  øjensynlig  var  en  Forberedelse 
for  dets  Komme?  Antag,  at  vi  for  Øje- 
blikket   indrømme,    at    Mennesket,    for 
saa  vidt  dets  fysiske  Natur  angaar,  blot 
er  en  Forbedring  af  Dyrets  Legemsbyg- 
ning og  at  der  var  en  saadan  gradvis 
Udvikling  at  finde  igjennem  Dyrerigets 
forskjellige  Afdelinger  indtil  den  aller- 
fuldkomneste  Model,  saa  have  vi  endda 
blot  derved  fundet  Oprindelsen  til  det 
ydre    Menneske,    men    maa    fremdeles 
henføre   dets   aandelige   Organisation,   i 
forbindelse  med  et  højere  Væsen,  Gud, 
da    det   ikke   kunde    komme    fra    noget 
andet.  Men  vi  kunne  ikke  en  Gang  gjøre 
denne  Indrømmelse  angaaende  Menne- 
skets fysiske  Tilstand.  Præsident  Mark 
Hopkins,  ved  Williams  Universitet,  hen- 
leder  Opmærksomheden   paa    Forskjel- 
len  mellem  en  Tilstand  og  Aarsagen  til 
samme,   i   et   Foredrag   som   han   holdt 
angaaende    Skabelsen.     Saaledes,    siger 
han,  finde  vi  blandt  andet,  at  Tyngde- 
loven,   Tiltrækningskraften    og    en    Til- 
bøjelighed  til   at   forene   sig   med   lige- 
artede   Elementer,    ere    nødvendige   Be- 
tingelser    for     Planterigets     Tilværelse, 
men  de  frembringe  ikke  Planternes  Liv 
—  de  ere  ikke  den  oprindelige  Aarsag. 
Dersom    Menneskeslægten    er    frem- 
kommen gjennem  Evolution,  det  er  en 
gradvis   Udvikling   fra   de   lavere   Orga- 
nismer, hvor  finde  vi  da  de  mellemlig- 
gende   Overgangsled    eller    Arter?    Den 
Forandring,   der   matte   være   foregaaet 
med  de  mest  fuldkomne  Abearter  for  at 
blive   de   mindst   udviklede   Mennesker, 
matte    have    medtaget    en    meget    lang 
Tidsperiode,  men  man  finder  ikke  Spor 
af  noget  Dyr,  der  staar  som  Overgangs- 
led  mellem  Aben  og  Mennesket,  heller 
ikke   er  der  Tegn  til,  at  nogen  af  de 
ringere   Dyrearter   kunne   forædles    saa 


meget,  at  de  kunne  indtage  en  saadan 
Stilling.  Vistnok  paastaar  Professor  Carl 
Vogt,  at  fødte  Idioter  fuldkomment  re- 
præsenterer et  saadant  Overgangsled 
mellem  Aben  og  Mennesket,  men  det 
er  ikke  mindste  Bevis  for  Evolutions- 
læren; thi,  at  man  træffer  paa  enkelte 
Tilfælde  af  en  Tilbagegang  fra  det  høj- 
ere til  et  lavere  Trin,  beviser  ikke  Ud- 
viklingen fra  et  lavere  til  et  højere  .... 

Gjennem  de  forløbne  Aartusinder,  i 
hvilke  baade  Aber  og  Mennesker  \  have 
været  til  paa  Jorden,  har  Aben  ikke 
gjort  noget  som  helst  Fremskridt  eller 
udviklet  sig,  saa  at  den  har  fået  mere 
af  Menneskets  Udseende,  Sæder  eller 
Forstand.  Hvoraf  kommer  det,  at  der, 
igjennem  flere  tusinde  Aars  Forløb,  i 
hvilket  Mennesket  har  sat  Dyrene  et 
Exempel,  ikke  findes  en  eneste  Abe, 
som  har  udviklet  sig  til  et  Menneske, 
naar  man  paastaar,  at  det  skylder  Aben 
sin  Oprindelse?  Hvoraf  kommer  det,  at 
man  blandt  Forsteninger  fra  Urverde- 
nen,  endnu  ikke  har  fundet  Noget,  der 
kan  betegnes  som  en  Overgang  fra  Abe 
til  Menneske,  og  som,  hvad  Udvikling 
angaar,  var  naaet  saa  vidt  som  at  blive 
Idiot,  ved  at  opnaa  Lighed  med  Men- 
neskets Legemsbygning  uden  dog  at 
besidde  Menneskeforstand?    .... 

Hvorfra  fik  Newton  og  Michael  An- 
gelo, m.  fl.  deres  Evner  til  at  tænke  og 
udføre  hvad  de  gjorde?  Vare  deres 
Aandsevner  blot  et  mere  udviklet  In- 
stinkt end  det  man  finder  f.  Expl.  hos 
Bien,  der  bygger  sine  Celler  efter  fuld- 
kommen geometriske  Regler,  eller  var 
det  en  Følge  af  Brugen  af  den  For- 
stand, som  de  fik  af  Gud?  Hvad  skulle 
vi  dernæst  sige  om  Menneskets  aande- 
lige Egenskaber;  om  dets  Evne  til  at 
tænke  og  danne  sig  Begreber  om  den 
ydre  Verden  saavel  som  Haabet  om  et 
andet  Liv,  og  forene  dem  til  en  sam- 
menhængende Kjæde  af  Ideer,  der  ville 
bestaa,  selv  om  den  fysiske  Skabning 
falder  sammen?  Hvad  skulle  vi  sige  om 
dets  fysiske  Evner,  som,  af  nogle  faa 
Bogstaver  og  visse  ganske  faa  Lyde, 
danner  et  Sprog,  hvorigjennem  Tanken 
giver  sig  tilkjende;  et  Sprog,  der  paa- 
virker Følelserne,  som  baade  kan  op- 
vække og  underkue  Lidenskaberne,  som 
i  Skrift  kan  gjengive  de  mest  rørende 
Følelser  ved  Poesi,  og  som  bringer  Luf- 
ten til  ligesom  at  bæve,  under  Lyden 
af  Veltalenhed.  Hvad  skal  man  tænke 
om  den  Evne,  som,  med  nogle  faa  Tal- 
tegn, der  kunne  tælles  paa  Fingrene, 
kan  fremsætte  og  tydeliggjøre  den  ind- 
viklede Videnskab,  der  kaldes  Mathe- 
matik,  hvormed  Mennesket  kan  beregne 
Bjergenes  Vægt,  Højde  og  Størrelse,  og 
hvormed  ligeledes  Lysets  Hastighed, 
samt  Stjernernes  Afstande  og  Størrelse, 
kan  udregnes?  Hvad  skulle  vi  tænke  om 


sådanne  Sjælsevner,  som  med  Sikker- 
hed —  efter  Regnekunstens  Regler  — 
har  udregnet,  at  vort  Solsystem,  for  at 
kunne  forblive  i  sin  Bane,  maa  være 
afhængig  af  et  andet  hidtil  uopdaget 
Planetsystem,  og  siden  retter  Telesko- 
pet mod  det  Sted  paa  Himmelhvælvin- 
gen, hvor  astronomiske  Beregninger 
sige,  at  et  saadant  System  maatte  være, 
og  omsider  virkelig  opdager  det  er? 
Hvad  skal  man  tænke  om  en  Sjæl,  som, 
med  Morgenrødens  Vinger,  bevæger  sig 
med  større  Hastighed  end  Lyset,  som 
i  Tanken  gaar  tilbage  til  Begyndelsen, 
saavel  som  fremad  mod  det  Ukjendte; 
som  kalder  al  Tid  og  hele  Verdensrum- 
met sit  Hjem  og  vover  at  kaste  sit  Blik 
mod  det  Uendelige?  Denne  Menneskets 
Sjæl,  med  sin  Tænkeevne,  Indbildnings- 
kraft, Hukommelse  og  Villie  —  med 
dens  Haab  og  Frygt,  dens  Glæde  og 
Kjærlighed  —  kan  denne  Sjæl  være  no- 
get ringere  end  Guds  Barn?  Naar 
Mennesket  saaledes  kan  herske  over 
Naturen,  er  da  ikke  Gud  mere  end  baa- 
de Naturen  og  dens  Love?  Er  ikke 
Mennesket  i  Virkeligheden  et  Bevis  for 
et  højere  Væsens  Tilværelse?  —  Jo,  vi 
se  i  Mennesket  Guds  Barn,  som  er  be- 
stemt til  at  nyde  sin  Faders  Nærværelse 
gjennem  al  Evighed. 

Mennesket  er  i  Besiddelse  af  en  mo- 
ralsk Følelse,  som  ingen  andre  levende 
Væsener  kjende  noget  til.  Det  elsker  og 
tror  paa  Meget,  som  Dyrene  ikke  have 
det  fjærneste  Begreb  om.  Det  kan  be- 
dømme baade  det  Skjønne  og  Modbyde- 
lige, saa  vel  som  det  Rette  og  det  Urette. 
Kun  Mennesket  har  Begreb  om  det 
Moralske  eller  Umoralske  i  sine  Hand- 
linger, og  det  alene  har  nogen  som  helst 
Idé  om  Gud.  Ingen  anden  Skabning  har 
Evne  til  at  udtrykke  sine  Tanker  ved 
Tale.  Disse  og  mange  andre  Egenskaber, 
der  udmærke  Mennesket  fremfor  Dyret, 
maa  hidrøre  fra  en  langt  fuldkomnere 
Kilde  end  den,  som  Dyrene  skylde  deres 
Tilværelse.  Disse  karakteristiske  Egen- 
skaber stadfæste  ogsaa  Mennesket  paa 
den  Plads,  som  Moses,  i  sin  Beskrivelse, 
har  anvist  det  —  nemlig,  at  det  var 
skabt  i  Guds  Billede,  samt  givet 
Herredømme  over  Fiskene  i  Havet,  Fug- 
lene under  Himlen,  Dyrene  paa  Marken, 
og  over  alt  det,  som  kryber  paa  Jorden. 

Nogle  ville  paastaa,  at  Bibelens  Be- 
retning om  Menneskets  Skabelse  ned- 
sætter det  under  den  Værdighed,  som 
det  tilkommer,  og  at  Skriften  ikke  ind- 
rømmer det  den  Hædersplads  i  Skabel- 
sen, som  Videnskaben  gjør;  men  vi 
paastaa,  at  det  netop  er  Bibelen,  der 
tnver  Mennesket  den  største  Ære  i  Ska- 
belsesværket. 

Bibelen  søger  ikke  at  bevise  Menne- 
skets Oprindelse  fra  Aberne  eller  andre 
underordnede  Dvr,  men  fremstiller  det 

som  Guds  Barn  og  skabt  i  hans  Billede, 
bestemt  til  at  faa  Adgang  til  sin  Ska- 
ber og  blive  delagtig  i  hans  Herlighed. 
Sandt  nok,  Bibelen  fremstiller  Menne- 
sket som  et  faldent  Væsen  med  en  for- 
dærvet Karakter,  men  kun  som  en  Føl- 
ge af  dets  egne  Handlinger;  thi  Gud  gav 
Mennesket  en  fri  Villie,  hvilken  det  mis- 
brugte til  sin  egen  Fordærvelse;  og  dog 
er  det  i  Stand  til,  ved  Brugen  af  sin 
frie  Villie,  at  gjenvinde  sin  oprindelige 
høje  Stilling  og  Rang  som  et  Guds  Barn. 
Ligesom  det  er  det  fuldkomneste  Væsen 
paa  Jorden,  saaledes  er  det  ogsaa  Kro- 
nen paa  hele  Skabelsen.  Menneskets 
fuldkomne  fysiske  Organisation  var  dog 
langt  fra  alt  hvad  Gud  havde  bestemt 
for  Mennesket.  Da  Gud  havde  fuldendt 
alt  Andet,  sagde  han:  »Vi  ville  skabe 
Mennesket  i  vort  Billede«, 
og  han  stillede  det  sublimt  over  alle 
andre  Skabninger,  samt  paasatte  det 
tillige  Guddommens  Segl,  en  fornuftig 
Sjæl.  Siden,  som  for  at  repræsentere 
Gud  paa  Jorden,  gav  han  det  Æren  og 
Herredømmet  over  hele  den  øvrige  Ska- 


belse. Ingen  som  helst  Udviklingstheori 
eller  anden  filosofisk  Hypothese,  end 
ikke  Digterens  Fantasi,  kunne  have  sat 
Mennesket  højere  paa  Ærens  Tinde  end 
Gud  gjorde  strax  i  Begyndelsen.  Dog  er 
det  siden  ved  sin  Egenkjærlighed  og 
forsætlige  Ulydighed  mod  Gud  nedsun- 
ket fra  denne  sin  ophøjede  Stilling. 
Mennesket  er  ikke  et  Dyr,  der  blot  so- 
ger  at  løsrive  sig  fra  de  andre  Dyre- 
arter, som  Nogle  mene,  for  at  opnaa  en 
højere  Tilværelse,  men  det  er  et  faldent 
Væsen.  Skabt  »kun  et  lidet  ringere  end 
Gud  selv«,  er  det  dog  nedsunket  næsten 
til  Dyrets  Stilling.  Dersom  det  ikke  lod 
sig  forlede  til  Synd,  saa  vilde  det  ikke 
længere  søge  at  ligne  sig  med  Dyret, 
men  vilde  atter  erkjende  sit  Slægtskab 
med  Gud.  Som  dr.  Tholuck  saa  smukt 
udtrykker  sig:  »Vi  ere  Tjenere,  som, 
med  Skaberens  og  Herrens  Tilladelse, 
herske  over  den  øvrige  Skabelse,  men, 
opblæst  af  Egenkjærlighed,  har  Tjene- 
ren gjort  Oprør  mod  sin  Herre.  Vi 
burde  anse  os  kun  som  Tjenere,  men  i 
Stedet   for   opsætte   vi    os   som   Skabel- 


sens Herrer.  Vi  burde  være  Guds  Præ- 
ster og  ofre  til  ham,  samt  anvende  til 
hans  Ære  det,  som  han  har  tildelt  os; 
men  i  stedet  for  ere  vi  henfaldne  til 
Afgudsdyrkelse  og  tilbede  os  selv.  Det 
er  dette  Oprør,  der  har  brudt  Septret 
for  os  og  kun  efterladt  os  en  ubetyde- 
lig Stump  i  vor  Haand,  af  hvad  vi  i 
Begyndelsen  vare  bestemt  til  at  nyde«. 
Den  saaledes  tabte  Stilling  kunde  ikke 
gjenvindes  ved  timelige  Midler.  De 
Fremskridt,  der  blive  gjorte  i  de  fysi- 
ske Videnskaber,  de  være  sig  nok  saa 
store,  kunne  aldrig  bringe  Mennesket 
tilbage  til  den  Stilling,  hvorfra  det  faldt. 
Dets  Gjenoprejsning  maatte  tilvejebrin- 
ges ved  Sjælens  (Aandens)  Forædling. 
Naar  Sjælen  bliver  fornyet,  saa  hæver 
den  sig  højere  og  højere  og  faar  efter- 
haanden  mere  og  mere  Syn  for  Sand- 
heden, samt  tiltager  i  Styrke  eftersom 
den  stiger  højere;  søgende  efter  nye 
Sandheder  nærmer  den  sig  Gud,  sin 
Fader,  sit  Haab,  sit  Alt  mere  og  mere. 
Til  ham  være  Æren  i  al  Evighed. 
Amen. 


ÆGYPTENS  STORE   PYRAMIDE. 

Naar  blev  den  bygget? 
Hvorfor  blev  den  bygget? 
Af  hvem  blev  den  bygget? 


M 

»Dit  ansigt,  kære  søster,  dit  smukke  ansigt,  præget  af  den 
dybe,  navnløse  sorg,  kunne  ingen  glemme,«  sagde  Rakel,  »men 
nu  er  sorgen  borte,  ser  jeg,  og  der  er  kun  skønheden  tilbage.« 
Søster  Rose  tog  kærtegnende  den  andens  hånd.  »Den  dag  i 
templet,«  sagde  hun,  »var  jeg  kommen  dertil  som  til  det  sidste 
tilflugtssted.  Jeg  var  dybt  bedrøvet  og  havde  prøvet  alt,  hvad 
jeg  kunne  tænke  mig  ville  lette  mit  bekymrede  sind.  Jeg  havde 
bedt  til  Gud  om  at  tilkendegive  for  mig,  hvorledes  det  stod  til 
med  min  søn.  Jeg  kom  til  templet  for  at  modtage  en  stor  nåde, 
og  jeg  blev  skænket  en  velsignelse.  I  stedet  for  at  modtage  en 
overnaturlig  tilkendegivelse  kom  du  hen  til  mig  og  førte  mig 
venligt  over  til  et  sted,  hvor  vi  var  for  os  selv.  Og  der  talte  du 
til  mig.  Det  var  ikke  så  meget  det,  du  sagde,  som  den  måde, 
hvorpå  du  talte  til  mig,  der  lindrede  og  beroligede  mit  hjerte. 
Du  gentog  nogle  vers  for  mig,  og  jeg  lærte  dem  udenad.« 
»Husker  du  dem  endnu?« 
»Hør.« 

»Du  véd  det,  o,  min  Fader!  Hvorfor  så 

himlen  trætte  med  bønner,  suk  og  gråd! 
Du  kender  all!  Mit  hjertes  tavse  håb 

forlængst  er  hørt  af  dig  i  himlens  råd. 
Du  véd  det  alt!  Er  det  så  til  vort  gavn, 

oh,  kære  Gud,  al  råbe  uden  ophør 
og  med  usvækket  iver  på  dit  navn, 

som  en,  der  trygler  ved  en  lukket  dør.« 
»Den  dag  gik  jeg  trøstet  og  styrket  bort.^Husker  du  det?« 
»Ja,  men  hvad  var  årsagen  til  din  sorg;  det  kan  jeg  ikke  hu- 
ske?« 

»Min  søn,  mit  eneste  barn,  blev  så  grusomt  taget  fra  mig. 
Han  var  mit  livs  håb;  og  da  han  modtog  kaldelsen  til  at  udføre 
en  mission  til  øerne  i  havet,  lod  jeg  ham  med  glæde  gå,  fordi 
det  var  i  Herrens  gerning.  Nogle  måneder  senere  korn  der  bud 
om,  at  han  var  død.  Jeg  var  ude  af  mig  selv  af  sorg.  Jeg  kunne 
ikke  forstå,  hvorfor  Herren  ville  tillade  noget  sådant  at  finde 
sted.  Var  min  søn  ikke  i  hans  tjeneste?  Hvorfor  holdt  Herren 
ikke  sin  hånd  over  sine  egne?« 

»Og  du  led  både  på  grund  af  dit  tab  og  de  tanker,  der  op- 

stod  i  dit  sind,«  sagde  Rakel.  »Stakkels  søster  -  men  nu?« 

»Nu  er  han  hos  mig,  og  det  er  altsammen  opklaret.  Vi  bor  i 
dette  hus.  Bryder  du  dig  om  at  høre  historien?« 

»Ja,  hvis  du  ikke  har  noget  imod  at  fortælle  den.« 

»Du  synes  at  være  mig  så  nær  og  kær,  at  jeg  må  fortælle 
den  til  dig.  Medens  min  søn  var  på  sin  mission,  mødte  der 
ham  en  gang  en  stor  fristelse.  Han  har  fortalt  mig  det  hele 
-  han  blev  fristet  meget  stærkt.  Han  svævede  i  stor  fare, 
og  for  at  frelse  ham  fra  at  falde  ud  i  syndens  malstrøm,  lod 
Herren  ham  tage  bort.  De  bragte  hans  livløse  legeme  hjem 
til  mig;  men  hans  ånd  gik  tilbage  til  sin  skaber  ren  og  ube- 
smittet af  verdens  synder  -  og  således  fandt  jeg  ham  her,  en 
stor,  velbygget  mand,  som  han  var.  Du  skulle  blot  se  ham.« 

»Moder,«  kaldte  en  stemme  ovre  fra  huset. 

»Der  er  han  nu,«  sagde  moderen  glad. 

»Moder,  hvor  er  du?  Oh!«  udbrød  sønnen,  da  han  fik  øje 
på  de  to  kvinder.  Han  kom  hen  til  dem  og  lagde  sin  arm 
kærligt  på  sin  moders  skulder.  Han  var  stor  og  smuk,  og  Rakel 
måtte  slå  sine  øjne  ned  for  hans  nysgerrige  blik. 

»David,  dette  er  søster  Rakel,  som  jeg  traf  første  gang  nede 
på  jorden  i  templet.  Jeg  tror,  at  jeg  har  fortalt  dig  om  hende, 
og  hvilken  trøst  hun  var  for  mig.« 

»Det  glæder  mig  at  gøre  dit  bekendtskab,«  sagde  han,  idet 
han  trykkede  Rakels  hånd.  Der  opstod  en  pause,  som  truede 
med  at  blive  pinlig,  da  David  sagde: 

»Moder,  jeg  vil  gerne  vise  dig  noget  ude  i  blomsterhaven. 
Du  véd,  at  jeg  har  eksperimenteret  med  mine  roser.  Jeg  tror, 
det  er  lykkedes  mig  at  fremkalde  nogle  yderst  sjældne  farve- 
nuancer. Du  kommer  vel  også?«  spurgte  han  Rakel. 

De  tre  gik  nu  sammen  ud  i  haven,  hvor  David  fremviste 
og  forklarede  sit  arbejde  med  roserne.  Da  Rakel  omsider 
sagde,  at  det  var  på  tide,  hun  tog  afsked,  bad  moderen  hende 
om  at  komme  igen. 

»Jeg  går  med  søster  Rakel  til  hendes  hjem  og  får  at  vide, 
hvor  hun  bor,«  forklarede  David,  idet  han  uopfordret  tog 
plads  ved  Rakels  side. 

Således  kom  disse  to  til  at  følges  ad  for  første  gang.  De 

talte  i  rit  til  hinanden  om  mange  ting,  og  hun  lyttede  med 
tilfredshed  til  hans  ord.  De  smilte  til  hinanden,  deres  øjne 
strålede;  og  da  denne  korte  vandring  var  til  ende,  var  der 
foregået  en  forandring  med  dem.  Sand  kærlighed  var  ble- 
vet opvakt  i  to  hjerter.  Gennem  alle  de  skiftende  scener 
under  jordelivet  var  aldrig  noget,  der  kunne  lignes  med 
dette,  kommet  til  denne  mand  eller  kvinde.  Kærligheden 
havde  ventet  i  al  denne  tid.  Den  kraft,  der  drager  beslæg- 
tede sjæle  til  hinanden,  er  ikke  indskrænket  til  de  få  korte 
år  på  jorden.  Så  længe  tiden  varer,  vil  Gud  give  enhver 
værdig  sjæl  den  samme  lejlighed  -  en  gang  -  et  sted,  til  at 
nyde  kærlighedens  lykke.  Her  var  to  hjerter,  der  slog  i  samme 
takt;  men  den  ene  havde  forladt  forkrænkeligheden  ved  be- 
gyndelsen af  sit  livsløb,  medens  den  anden  vedblev  at  leve,  til 
timeglasset  var  udløbet  -  alene.  Hvorfor  dette  skulle  være  så- 
ledes, var  det  vanskeligt  for  dødelige  øjne  at  se,  men  nu  -. 

»Jeg  kommer  igen  og  besøger  dig,«  sagde  David,  da  han 
gjorde  sig  rede  til  at  sige  farvel.  »Jeg  har  så  meget  at  tale 
med  dig  om,  og  .du  -  du  har  sagt  så  lidt.  Jeg  må  også  høre 
din  historie.« 

»Jeg  har  ingen  historie,«  sagde  hun.  »Mit  jordeliv  var  meget 
begivenhedsløst.  Jeg  ventede  -.« 

»Ja?« 

Men  Rakel  var  blevet  forvirret.  Hendes -ærlige  hjerte  havde 
talt,  og  nu  prøvede  hun,  efter  jordisk  vane,  at  skjule  virknin- 
gen af  sine  uforsigtige  ord;  men  han  så  og  forstod;  og  medens 
de  stod  der,  fyldtes  hans  hjerte  med  en  stor  og  inderlig  fryd. 

»Farvel,«  sagde  han,  idet  han  tog  hendes  hånd,  »må  jeg 
komme  igen  snart?« 

»Ja,«  svarede  hun.  »Jeg  vil  meget  gerne  se  noget  mere  af 
din  smukke  blomsterhave.« 

Dette  var  begyndelsen  til  et  kærlighedsforhold,  der  ikke 
var  mindre  lykkeligt,  fordi  det  havde  været  udsat  så  længe; 
ikke  mindre  virkeligt,  fordi  manden  og  kvinden  var  ånde- 
lige væsener.  »Synd,«  sagde  apostlen,  »er  udenfor  legemet,« 
således  er  kærlighed  og  hengivenhed  åndelige  egenskaber, 
hvad   enten   ånden    er   i    eller   udenfor   det   kødelige    taber- 

nakel.  Og  dette  elskovsforhold  var  ikke  i  nogen  udpræget 
grad  anderledes  end  alle  andre,  der  har  fundet  sted  på  jor- 
den siden  tidernes  begyndelse.  Der  var  de  samme  åndelige 
tilnærmelser  og  besvarelser;  den  samme  gensidige  beun- 
dring, der  i  hver  af  den  elskedes  bevægelser  og  handlin- 
ger så  den  mest  fuldkomne  ynde;  de  samme  betydnings- 
fulde håndtryk,  de  elskovsfyldte  ord  og  blikke,  den  ufor- 
klarlige følelse  af  lykke  og  tilfredshed  i  hinandens  selskab. 
Og  dette  tilfælde  var  ikke  en  undtagelse.  Blandt  de  store 
skarer  i  åndeverdenen  var  der  mange,  som  ikke  fandt  en 
medhjælper  i  løbet  af  den  korte  tid,  der  var  dem  tildelt  på 
Jorden;  derfor  sker  det  hyppigt,  at  sympatiserende  sja^le  mø- 
des og  læser  »livets  mening  i  hinandens  øjne«. 

Uagtet  Rakel  havde  påstået,  at  hun  ingen  »historie«  havde 
at  fortælle,  så  var  David  dog  overordentlig  interesseret  i  hen- 
des beretning  om,  hvorledes  Herren  havde  udvalgt  hende 
som  én  af  en  familie  til  at  være  en  frelser  på  Zions  Bjerg. 
Arbejdet  for  de  døde  havde  han  ikke  skænket  megen  opmærk- 
somhed. Han  havde,  ligesom  de  fleste  andre  unge  menne- 
sker på  hans  tid,  forsømt  denne  del  af  evangeliets  plan;  og  nu 
først  så  han,  hvad  hans  forsømmelse  betød. 

»Ja,«  indrømmede  David  til  Rakel,  »jeg  ser  min  fejltagelse 
nu,  som  sædvanligt,  når  det  er  for  sent  at  oprette  det  for- 
sømte. Du,  som  var  trofast,  står  langt  over  mig  her.« 

»Det  må  du  ikke  sige,«  sagde  hun. 

»Men  det  er  dog  sandt.  Dine  gode  gerninger  nåede  hertil 
før  dig  og  gav  dig  en  æresplads.  Nogle  af  de  skatte,  som  du 
bestemte  for  himlen,  blev  holdt  tilbage  her,  og  du  høster 
nu  fordelene  af  dem.  Ser  jeg  det  ikke  hele  tiden!  Når  vi  mø- 
der nye  ansigter,  bliver  du  hilst  med  glæde  og  taknemme- 
lighed -  medens  jeg  er  ukendt.« 

»David,  hvad  der  kommer  til  mig,  vil  du  få  del  i  også, 
fordi  -« 

»Fordi  du  vil  blive  min.  Ja,  ka^re,  det  er  en  velsignet  trøst. 
Herren  har  ført  os  sammen,  og  alt  andet  bør  vi  glemme  i  vor 
taknemmelighed  til  ham.  Rakel,  vi  ville  have  kendt  hin- 
anden i  jordelivet,  dersom  jeg  havde  opført   mig,  som   jeg 

skulle.  Vore  livsskæbner  var  sikkerligen  rettede  mod  hin- 
anden, og  vore  veje  ville  have  stødt  sammen.  Vi  ville  have 
elsket  hinanden  og  være  blevet  forenede  dér,  havde  det  ikke 
været  for  min  -« 

»Sig  ikke  mere.  Lad  os  glemme  det  forbigangne  og  kun 
tænke  på  og  forberede  fremtiden.  Jeg  er  lykkelig  nu,  og 
det  er  også  din  moder.« 

»Og  det  er  jeg  også.« 


IV. 

»Alt  det,  som  Gud  gør,  skal  blive 
evindeligt.«  -  Præd.  8:  14. 

David  og  Rakel  fulgtes  ad  en  dag,  da  de  på  deres  van- 
dring så  et  andet  par,  hvis  følelser  for  hinanden  efter  deres 
adfærd  at  dømme  ikke  kunne  misforstås.  Da  de  mødtes, 
standsede  de,  og  manden  sagde:  »Undskyld  mig,  men  vi  er 
noget  fremmede  her  i  denne  nye  verden.  Må  vi  stille  eder 
et  par  spørgsmål?« 

»Lad  os  sætte  os  ned  her,«  foreslog  David,  idet  han  førte 
dem  hen  til  et  sted,  hvor  de  kunne  tale  uforstyrret  sammen. 
»Er  der  tilstødt  dig  noget?« 

»Å,  jeg  véd  næsten  ikke,«  svarede  manden.  »Anna  og  jeg 
er  sammen,  og  vi  burde  måske  være  tilfredse;  men  det  er 
vi  alligevel  ikke  rigtigt.  Der  synes  at  mangle  noget.« 

»Ja?« 

»Vi  forlod  jordelivet  så  pludseligt  -  vi  var  så  dårligt  for- 
beredte på  dette.«  Hans  ledsagerinde  greb  hans  arm  som 
for  at  beskytte  sig  mod  en  overhængende  fare.  »Vi  foretog 
en  sejltur  på  søen,  da  båden  kæntrede  og  -  her  er  vi.  Vi 
skulle  have  haft  bryllup  den  næste  dag,  men  nu  -  hvad  skal 
vi  nu  gøre?  Vi  er  ikke  mand  og  hustru,  og  jeg  antager  heller 
ikke,  vi  kan  blive  det;  thi  nede  på  Jorden  blev  vi  belærte 
om,  at  der  ikke  blev  givet  eller  taget  til  ægte  her.  Dog  sy- 
nes det,  som  I  to  er  mand  og  hustru,  er  I  ikke?« 

»Endnu  ikke,«  svarede  David,  »men  vi  venter  at  blive.« 

»Det  forstår  jeg  ikke;  du  lader  til  at  vide  besked;  under- 
vis os.  Kan  vi  blive  viede  her?« 

David  forklarede  læren  om  det  celestiale  ægteskab,  så- 
ledes som  det  var  blevet  åbenbaret  til  dem  under  jordelivet, 
og  sammenlignede  dette  princip  med  de  lærdomme,  som 
menneskene  i  almindelighed  hyldede.  »I  ser  altså,«  forkla- 
rede han,  »at  selv  om  I  var  blevet  gift  på  den  fastsatte 
dag  i  forkrænkeligheden,  ville  det  kun  have  haft  gyldig- 
hed, til  døden  adskilte  eder.  I  har  passeret  dødens  port,  og 
følgelig  ville  denne  således  indgåede  ægteskabspagt  være 
udløbet,  og  I  ville  ikke  nu  have  været  mand  og  hustru.« 

»Men  du  sagde  jo,  at  I  to  skulle  giftes.  Hvorledes?« 

»Var  vi  blevet  viet,  medens  vi  levede  på  Jorden,  ville 
det  have  været  for  tid  og  evighed,  fordi  denne  handling 
ville  være  blevet  udført  formedelst  myndighed  fra  Herren. 
Hvad  Gud  udfører,  varer  evigt.  Ægteskaber  må  indgås  på 
Jorden.  Eftersom  vort  jordeliv  er  endt,  kan  vi  ikke  gå  til- 
bage og  besørge  det,  men  det  må  udføres  for  os  af  nogen, 
som  lever  på  Jorden.  Søster  Rakel  her  udførte  for  tusinder, 
som  var  gået  bag  sløret,  hvad  de  ikke  kunne  gøre  for  sig 
selv.  Nu  vil  nogen,  i  Herrens  egen  bestemte  tid,  optræde  for 
hende  og  udføre  for  hende,  hvad  hun  ikke  fik  gjort  for  sig 
selv.« 

De  to  nye  bekendte  lyttede  opmærksomt  til,  hvad  David 
havde  at  sige,  og  ligeledes  til  Rakel,  når  hun  underviste  dem 
om  evangeliets  læresætninger,  og  deres  betydning  for  dem, 
der  var  kommet  til  åndernes  verden.  De  talte  til  dem  om 
tro  og  omvendelse,  principper,  som  menneskene  alle  vegne 
kunne  annamme  og  udøve.  De  forklarede  læren  om  dåben 
til  syndernes  forladelse,  der  er  en  jordisk  ceremoni,  som 
vel  kunne  antages  og  tros  i  åndeverdenen,  men  som  måtte 
udføres  for  dem  af  mennesker  i  kødet.  Ægteskab  for  evig- 
heden blev  også  mere  udførligt  forklaret. 

»Det  er  rigtigt  nok,«  sluttede  David,  »at  i  opstandelsen 
tager  de  hverken  til  ægte  eller  bortgiftes.  Alt  dette  må 
udføres,  før  opstandelsen  finder  sted,  hvilket  lykkeligvis  for 

os  endnu  er  ude  i  fremtiden.  Vi  véd  imidlertid  med  sikker- 
hed, at  dersom  vi  opfylder  vore  pligter  efter  bedste  evne, 
vil  Herren  tage  vare  på  alt  det  øvrige.« 

Disse  fire  mennesker  skiltes  ikke  ad,  før  David  og  Rakel 
havde  lovet  at  mødes  med  deres  venner  snart  igen  og  fort- 
sætte den  samtale  der  var  blevet  så  godt  begyndt.  Da  de 
to  havde  forladt  dem,  vendte  David  sig  om  mod  Rakel  og 
sagde: 

»Så  du  det  strålende  lys  i  deres  øjne,  da  deres  hjerter  blev 
rørte  af  sandheden?« 

»Ja,  og  det  lyste  også  i  dine  øjne,  da  du  talte.« 

»Og  i  dine  også,  min  kære,  når  det  blev  din  tur.« 

»Det  er  herligt  at  være  missionær  -  altid  missionær,  er  det 
ikke,  så  længe  der  er  et  eneste  væsen,  der  trænger  til  vejled- 
ning og  hjælp.« 

»Rakel,«  udbrød  David,  glad  bevæget,  »der  er  gode  ny- 
heder for  os.  Vi,  du  og  jeg,  vil  snart  følge  vore  forældre  og 
vore  ældre  brødre  og  søstre  op  gennem  opstandelsens  porte, 
som  Herren  så  nådigt  har  åbnet  ...  Ja,  ja,  det  er  sandt. 
. .  .  Ind  i  det  celestiale  rige  med  herliggjorte,  himmelske 
legemer  og  der  gå  fremad,  til  fuldkommenhed.  .  .  .  Og,  kære, 
arbejdet  bliver  så  udført  for  os  i  Guds  tempel.  ...  Ja,  netop 
lige  nu  bliver  det  gjort.  Kom,  Rakel,  lad  os  gå  så  nær  dertil, 
som  vi  kan  komme.  Vi  har  fået  tilladelse  til  at  gå  ind.  .  . .  Dette 
er  templet.  Guds  sendebud  er  her,  og  hans  ånd  opfylder  det 
hellige  sted:  Denne  ånd  kan  påvirke  og  besjæle  os,  ligesom 
den  gør  på  mennesker  i  kødet.  Rakel,  du  burde  føle  dig  hjem- 
me her  i  langt  højere  grad  end  jeg.  Lad  os  følge  den  mand  og 
kvinde,  som  udførte  arbejdet  for  os.  .  .  .  Ser  du  dem  tydeligt, 
Rakel?  ...  Ja,  vi  vil  ikke  glemme  dem,  når  de  også  kommer 
til  os  i  åndeverdenen,  men  vi  vil  give  dem  en  sådan  velkomst- 
hilsen, som  de  aldrig  har  drømt  om.  .  .  .  Nu  er  de  der  ved  alte- 
ret. Knæl  ned  her  med  mig,  Rakel  -  din  hånd  i  min,  sådan. 
Lyt,  kan  du  høre?  »For«  .  .  .  dig  og  mig.  .  .  .  Det  er  gjort.  Vi 
er  mand  og  hustru.  Du  er  min  igennem  al  evighed,  min,  min. 
...  O,  evige  Fader,  vi  takker  dig!« 

David  holdt  sin  hustrus  lette  skikkelse  i  sine  arme.  Han  kys- 
ser hendes  kinder,  hendes  øjne,  hendes  læber.  Da  er  alt  stille. 

FJERDE  DEL 
I. 

»Gør   dig   rede,   bliv   lys;    thi   dit 
lys   er  kommet,  og   Herrens  herlig- 
hed er  opgangen  over  dig.   .  .  .   Og 
hedningerne    skulle    vandre    hen    til 
dit    lys    og    kongerne    hen    til    det 
skin,  som  er  opgangen  for  dig.«  - 
Es.  60:  1,  3. 
Den    nedadgående    sol    havde    nået    den    tågeiyldte    zone, 
som,  begrænset  af  den  blå  luft  foroven  og  horisonten  for- 
neden, strakte  sig  omkring  den  grønne  jord;   ude  mod  vest 
sås    solens    store,    runde    skive    gennem    tågesløret,    og    dens 
lys  spredte  en  vidunderlig  farvepragt  over  landskabet. 

Det  var  midsommer.  Solen  havde  været  brændende  hed 
hele  dagen,  og  da  to  mænd  den  aften  lod  deres  heste  standse 
på  toppen  af  en  lille  høj,  mærkede  de  en  velgørende,  kølig 
luftning.  De  blottede  deres  hoveder  for  den  forfriskende 
luft.  Ikke  et  ord  blev  udtalt,  medens  de  så  ud  over  land- 
skabet foran  dem;  dets  storslåethed  hensatte  dem  i  tavs  be- 
undring. 

Derude  foran  dem  mod  vest  lå  byen,  målet  for  deres 
lange  rejse.  Den  lå  som  en  dronning  midt  i  sine  omgivel- 
ser. Ved  første  øjekast  så  den  ud  som  et  eneste  mægtigt 
palads,  i  stedet  for  en  by  af  paladser,  som  den  ved  nær- 
mere betragtning  viste  sig  at  være.  Gade  efter  gade,  bygning 
efter  bygning  strakte  byen  sig,  så  langt  øjet  kunne  række, 
prydet  med  grønne  træer  og  haver. 

Fra  byens  midte  hævede  templet  sine  tårne  mod  himlen. 
Dets  mure  skinnede  som  poleret  marmor,  og  dets  spir  syn- 
tes at  bore  sig  ind  i  den  hvide  sky,  der  svævede  omkring 
dem.  Denne  sky  nåede  fra  templet  ud  over  hele  byen  og 
var  ligesom  et  dække  over  denne. 

Af    Joseph    Fielding    Smith,    præsident    for    De    Tolv    Apostles    Råd 


Jesus  Kristus,  Guds  bogstavelige  Søn 

Jeg  udgik  fra  Faderen  og  er  kommet 
til  verden;  jeg  forlader  verden  igen  og 
går  til  Faderen«. 


Spørgsmål: 

På  side  447  i  bogen  »Trosartiklerne« 
af  ældste  James  E.  Talmage  findes  der 
et  citat  ved  Det  Første  Præsidentskab, 
som  udtaler,  at  Elohim  er  den  bogstave- 
lige Fader  til  vor  Frelser  Jesus  Kristus 
og  ligeledes  til  alle  menneskers  ånder. 
Denne  udtalelse  betvivles  af  nogle  af 
mine  venner,  og  jeg  kan  ikke  forstå, 
hvorledes  den  kan  være  rigtig  i  forhold 
til,  hvad  der  er  skrevet  i  det  Nye  Te- 
stamente. 

Vil  De  opklare  dette  punkt  og  give 
os  et  bestemt  bevis  på,  at  det  er  sandt? 

Svar: 

Enhver,  som  anerkender  det  Nye 
Testamente  som  en  korrekt  beretning, 
vil  ikke  betvivle  den  kendsgerning,  at 
Jesus,  vor  Forløser  og  Ældre  Broder, 
er  den  bogstavelige  Søn  af  Maria,  så- 
ledes som  det  berettes  i  det  Nye  Testa- 
mente. Heller  ikke  kan  man  betvivle 
den  udtalelse,  at  beviset  peger  på  den 
kendsgerning,  at  Han  også  er  Gud  vor 
Evige  Faders  Enbårne  Søn! 

Gennem  hele  vor  Frelsers  tjenesteger- 
ning anerkendte  Han  den  kendsgerning, 
at  Han  er  Guds  Enbårne  Søn  i  kødet. 
Desuden  bad  Han  ofte  til  sin  Fader.  I 
Johannes,  kapitel  17,  findes  en  bøn 
af  vor  Frelser,  kort  før  Han  blev  arre- 
steret, dømt  og  korsfæstet  som  et  offer 
til  forløsning  fra  døden  af  hele  verden 
og  alle  skabninger  på  den,  thi  gennem 
Adams    overtrædelse    blev    denne    jord, 


hvorpå  vi  lever,  og  alt  levende  på  den, 
underkastet  døden  og  måtte  derfor  for- 
løses. Denne  forløsning  kommer  gen- 
nem Hans  martyrdød  og  udgydelsen  af 
Hans  blod  for  at  forsone  for  Adams 
fald.  Herrens  åbenbaring  forkynder,  at 
denne  jord  ikke  var  underkastet  døden 
eller  andre  dødelige  tilstande,  før  efter 
at  Adam  og  Eva  havde  nydt  af  den  for- 
budne frugt.  At  de  spiste  af  den  for- 
budne frugt  bragte  ikke  alene  døden 
over  Adam  og  Eva,  men  også  over 
hver  eneste  levende  skabning  og  endog 
over  jorden  selv. 

Vi  læser  i  en  åbenbaring,  givet  til 
Profeten  Joseph  Smith,  en  klar  beret- 
ning om  denne  tilstand.  Ydermere  har 
ældste  Parley  P.  Pratt  i  sit  interessante 
værk,  The  Key  to  Theology,  givet  os  et 
smukt  billede  af  de  tidligere  tilstande, 
faldets  natur,  og  den  strålende  forløs- 
ning, som  skal  komme  *  gennem  vor 
Frelsers  mission  og  forsoning.  Alle  dis- 
se forandringer  er  foregået  efter  den 
Skrivelser  i  den  Kostelige  Perle,  at  fal- 
oprindelige  plan.  Vi  lærer  af  Mose 
det  var  en  del  af  den  store  plan,  der  var 
forberedt  i  himlene  før  jorden  blev 
dannet.  Dødeligheden  var  forudbestemt, 
og  forløbet  af  alle  det  dødelige  livs 
tilstande  var  en  del  af  planen,  og  Je- 
sus, vor  Frelser,  omtales  som  »Lam- 
met, der  blev  slagtet  fra  verdens  grund- 
vold«; med  andre  ord,  udvalgt  til  at 
komme  til  jorden  og  blive  vor  Forløser 
fra   dødeligheden. 


I  sin  vidunderlige  bøn  kort  før  kors- 
fæstelsen talte  Frelseren  om  den  herlig- 
hed, som  Han  havde  før  verden  blev 
til.  Ydermere  kom  Han  til  denne  ver- 
den frivilligt  for  at  blive  dens  Forløser 
og  frelse  ikke  alene  alt  kød,  men  også 
jorden  selv  fra  den  timelige  død  og  og- 
så de,  som  ville  holde  Hans  befalinger, 
fra  evig  død  eller  bandlysning  fra  Hans 
Faders  nærhed,  gennem  lydighed  mod 
Hans  Faders  befalinger. 

Vi  lærer  gennem  de  befalinger,  som 
blev  givet  gennem  åbenbaring  til  Pro- 
feten Joseph  Smith,  at  gennem  vor 
Frelsers  forsoning  skulle  alle  ting  gen- 
oprettes. Der  står  skrevet:  »Og  atter, 
sandelig,  sandelig  siger  jeg  jer,  at  når 
de  tusinde  år  er  til  ende«,  hvormed 
menes  tusindårsriget,  »og  menneskene 
atter  begynder  at  fornægte  deres  Gud, 
da  skal  jeg  kun  skåne  jorden  en  kort 
tid. 

Og  da  skal  enden  komme,  og  himlen 
og  jorden  skal  fortæres  og  forgå,  og 
der  skal  blive  en  ny  himmel  og  en 
ny  jord. 

Thi  alt  det  gamle  skal  forgå,  og  al- 
ting skal  blive  nyt,  selv  himlen  og  jor- 
den og  deres  hele  fylde,  både  menne- 
sker og  dyr,  fuglene  i  luften  og  fiskene 
i  havet. 

Og  ikke  et  hår  eller  mindste  smule 
skal  gå  tabt,  thi  det  er  mine  hænders 
værk.«   (L.  &  P.  29:22—25). 

Joseph  Fielding  Smith. 

Kære  søstre  — 

Fra  Hjælpeforeningens  øverste  præsi- 
dentskab modtog  vi  i  sommer  et  brev, 
der  indeholdt  en  kraftig  appel  til  os  om 
at  øge  vort  medlemsantal;  vi  fik  at  vi- 
de, at  kun  50%  af  Kirkens  samlede 
antal  kvinder  over  18  år  er  medlemmer 
af  Hjælpeforeningen.  Denne  appel  gives 
ikke  på  den  baggrund  alene  at  få  så 
mange  medlemmer  som  muligt,  men 
opgaven  ligger  i  at  få  det  størst  mulige 
antal  kvinder  til  at  udføre  Herrens  værk 
og  derved  bidrage  til  deres  egen  udvik- 
ling. Herren  er  ved  at  fremskynde  sit 
værk,  et  faktum  vi  må  gøre  os  klart, 
hvorfor  vi  også  allesammen  bør  arbejde 
effektivt. 

Af  alle  metoder  til  forøgelse  af  med- 
lemsantallet  er  og  bliver  den  person- 
lige kontakt  den  bedste.  De,  som  er 
mest  interesseret  i  at  blive  medlemmer 
af  Hjælpeforeningen,  er  dem,  som  er 
blevet  vist  hjertelig,  venlig,  begejstret 
og  personlig  opmærksomhed. 

Men  et  vel  planlagt  program  er  også 
nødvendigt,  for  at  man  kan  være  sikker 
på,  at  den  vedtagne  metode  at  skaffe 
flere  medlemmer  på  vil  lykkes. 

Når  man  undersøger,  hvorfor  så 
mange  af  vore  søstre  ikke  er  medlem- 


mer af  Hjælpeforeningen,  opgives  man- 
ge grunde,  hvoraf  vi  skal  nævne  nogle 
få: 

Nogle  går  på  arbejde  —  dem  kan 
man  invitere  til  specielle  møder  eller 
til  at  hjælpe  til  ved  middage,  under- 
holdning eller  ved  en  aktivitet,  som  de 
kan  udføre,  selv  om  de  har  dette  ar- 
bejde. 

Nogle  har  > ingen  interesse«  —  men 
så  prøver  man  at  fortælle  dem  om  alle 
de  muligheder  og  glæder,  Hjælpefor- 
eningen har  at  byde  dem. 

Nogle  mangler  midler  til  transport  — 
det  problem  søger  man  at  løse. 

Nogle  har  små  børn  —  men  der  ar- 
bejdes i  øjeblikket  på  at  sørge  for 
»børnehaver«,  hvor  børnene  kan  blive 
passet  og  undervist,  medens  mødrene 
er  til  møde.  Man  fortæller  dem  også,  at 
de  ved  at  deltage  i  Hjælpeforeningens 
studiekurser  og  diskussioner  vil  blive 
bedre  mødre  og  hustruer. 

Og  så  er  der  nogle,  der  har  helt  spe- 
cielle evner  og  talenter  —  måske  i  så 
høj  grad,  så  de  er  helt  optaget  af  dem; 
Hjælpeforeningen  trænger  til  det,  de 
kan  give  os  —  og  de  trænger  selv  til 
Hjælpeforeningen. 

Det,   det   gælder   om,   er   at  finde   en 


plads  til  hver  søster;  hun  skal  vide,  at 
hun  er  ønsket,  og  at  hun  er  velkom- 
men. Hun  skal  forstå,  at  her  er  et  sted, 
hvor  hun  kan  gøre  brug  af  sit  talent. 
De,  som  giver  af  sig  selv  i  arbejdet, 
føler  sig  meget  mere  som  hørende  til 
end  de,  som  kun  modtager.  Måske  bli- 
ver søstrene  netop  passive,  fordi  man 
ikke  gør  brug  af  deres  talenter. 

Der  er  allerede  gået  én  måned  af 
Hjælpeforeningens  nye  år;  hver  eneste 
måned  betyder  gevinst  i  form  af  ud- 
vikling på  allermindst  fire  områder  for 
vore  medlemmer;  men  samtidigt  bety- 
der de  tab  af  denne  udvikling  for  de  af 
vore  søstre,  der  ikke  er  medlemmer  af 
Hjælpeforeningen. 

Søskende,  har  vi  indtil  nu  gjort,  hvad 
gøres  kunne  for  ikke-medlemmerne? 
Har  vi  i  fuldeste  udstrækning  fulgt  nyt- 
årsappellen: »TRÆK  DIT  LÆS  I  FIRE- 
OGTREDS«?  Hvis  vi  mener,  vi  har,  så 
kunne  vi  måske  tage  et  godt,  Jydsk 
fyndord  op  og  sige:  »ENDNU  ET 
BETTE  NØK!« 

De  bedste  hilsner  til  alle  søstre  sen- 
der  Hjælpeforeningens   hovedbestyrelse 


Inger  Rasmussen. 


ØbA.: 
GARMENTS 


Søskende,  som  har  været  i  Templet,  kan  hos  deres 
grenspræsident  få  en  prisliste  over  garments  med  oplys- 
ninger om,  hvor  og  hvorledes  de  kan  købe  deres  garments. 

I  København  sælges  garments  ved  søster  Inger  Kyhlensø 
tirsdag  og  onsdag  fra  kl.  12 — 18  i  kirken,  Priorvej    12,  F. 


262 


(sjeneawjji 


Wjjisk^i 


orcnm 


Grunde  til  tempelægrteskat* 


»Ægteskabet  er  ordineret  af  Gud«. 

Dette  er  det  ophøjede  syn  på  ægte- 
skabet, som  Jesu  Kristi  Kirke  af  Sidste 
Dages  Hellige  belærer  os  om. 

Opbygningen  af  et  godt  hjem  er  en 
religiøs  pligt  for  ethvert  medlem  af 
Kirken.  Men  dette  ansvar  må  gå  endnu 
videre,  for  hjemmet  og  familiekredsen 
må  bevares  og  næres  med  den  klare 
hensigt,  at  de  vil  være  evige  og  ikke 
ophøre,  når  »døden  skiller  jer«. 

Ægteskabet  er  ordineret  af  Gud  for 
alle  folk,  for  høje  og  lave.  Der  er  in- 
gen trosbekendelse  eller  levemåde,  som 
burde  forbyde  det.  Gammel  såvel  som 
ny  åbenbaring  understøtter   det. 

Det  Gamle  Testamente  fastsætter  sine 
standarder  for  ægteskab,  og  det  samme 
gør  det  Nye.  Det  er  ikke  godt  for  men- 
nesket at  være  alene,  siger  skrifterne, 
som  også  forklarer,  at  manden  er  intet 
uden  kvinden,  og  kvinden  intet  uden 
manden  for  Herren. 

Men  som  i  alt  andet  har  Gud  sin  egen 
måde  at  gøre  tingene  på.  Ligesom  Han 
har  sin  dåbsmåde,  således  har  Han  sin 
måde  ægteskab  skal  indgås  på.  Både 
vielse  og  dåb  er  frelsende  ordinanser 
i  evangeliet. 

For  sidste  dages  hellige  er  tempel- 
ægteskab en  livsbetingelse.  Det  er  Her- 
rens måde.  Præsident  McKay  har  talt 
om  dette  emne  på  højst  virkningsfuld 
måde.  Engang  sagde  han: 

»Tempelægteskab  taler  til  os  fra 
grunden;  det  er  videnskabeligt  sundt, 
og  enhver  ung  mand,  som  bringer  sin 
elskede  til  et  tempel,  burde  gøre  det 
med    den   forståelse,   at   deres   forening 


skal  være  lige  så  evig  som  den  kærlig- 
hed, der  har  ført  dem  til  alteret,  og  der 
er  ingen  tvivl  om  det. 

Før  du  kan  blive  viet  i  templet,  kræ- 
ves det,  at  du  har  levet  et  rent  liv.  Du 
har  den  vished,  unge  dame,  at  den 
mand,  som  du  skal  ægte,  bringer  dig  et 
rent  legeme.  Hver  af  jer  har  den  vished, 
at  livets  kilde  er  ubesmittet. 

Kort  sagt:  Unge  mænd  og  unge  kvin- 
der, som  vil  leve  et  lykkeligt  liv,  ville 
gøre  vel  i  at  forberede  sig  til  at  blive 
værdige  til  den  form  for  ægteskab,  som 
Gud  har  ordineret  —  foreningen  af  en 
mand  og  en  kvinde,  som  er  værdige  til 
at  få  deres  vielse  foretaget  i  den  Aller- 
højestes  tempel.  Der  knæler  de  sande 
elskende  for  at  skænke  hinanden  deres 
tro;  begge  har  vished  om  følgende: 

For  det  første,  at  deres  ægteskabelige 
vej  begynder  i  renhed.  Børnene,  som 
kommer  for  at  velsigne  foreningen,  ga- 
ranteres en  kongelig  byrd,  for  så  vidt 
det  at  arve  et  rent  legeme  angår. 

For  det  andet,  at  deres  syn  på  religi- 
on er  det  samme.  Vanskeligheden  ved 
at  opdrage  børn  på  rette  måde  forvær- 
res, når  fader  og  moder  har  forskelligt 
syn  angående  lærdomme  og  religiøst  til- 
hørsforhold. 

For  det  tredie,  at  deres  pagter  er  ind- 
gået med  tanken  på  en  evig  forening, 
der  ikke  skal  brydes  ved  små  misfor- 
ståelser og  vanskeligheder. 

For  det  fjerde,  at  en  pagt,  der  er 
indgået  i  Guds  nærværelse  og  beseglet 
af  det  hellige  præstedømme,  er  mere 
bindende  end  ethvert  andet  bånd. 

Fof   det   femte,    at    et   ægteskab,   der 


er  begyndt  på  denne  måde,  er  lige  så 
evigt  som  kærligheden,  den  mest  gud- 
dommelige egenskab  ved  den  menne- 
skelige sjæl. 

For  det  sjette,  at  familieenheden  vil 
blive  ved  at  være  ubrudt  gennem  evig- 
heden. 

Unge  mænd  og  unge  piger,  Gud  vel- 
signe jer  til  at  bevare  jeres  liv  ube- 
smittet, så  I  kan  gå  i  bøn  til  Gud  og 
bede  Ham  om  vejledning  i  valget  af 
jeres  ægtefælle,  at  I  begge  kan  leve 
således,  at  I  kan  komme  ind  i  Guds 
hus,  og  hvis  Han  var  tilstede  og  spurg- 
te jer  om  jeres  liv,  at  I  så  ærligt  kun- 
ne svare  Ham:  'Ja,  vi  er  rene'. 

Et  ægteskab,  der  er  begyndt  på  dette 
grundlag,  vil  bringe  jer  lykke,  den 
bedste  glæde  I  kender  i  livet  eller  gen- 
nem evigheden. 

Ægteskabet  er,  i  lyset  af  åbenba- 
ring, en  institution  med  guddommelig- 
hedens stempel,  og  intet  menneske  og 
ingen  stat  kan  ustraffet  misbillige  det«. 
(Fra  Church  News,  6.  juni  1964). 

I  de  gamle  kirkebøger  anvendes  ofte  de  latinske  benæv- 
nelser for  datoer  i  stedet  for  de  nu  brugte,  dag  og  måned, 
og  da  vi  på  tempelskemaer  ikke  må  bruge  de  latinske  be- 
nævnelser, bringer  vi  hermed  en  liste  over  de  vigtigste  af 
de  latinske  benannelser. 


Årets  festdage 
Omn.  sanct  =  Alle  Helgensdag  =   1.  november  (efter  1770 

1.  søndag  i  november). 
Anno  circumcisionis  =  Året  er  regnet  fra  1.  januar. 
Annuntiatio    Mariæ    Virginis    =    Mariæ    Bebudelse    =    25. 

marts. 
Ascensio  Christi   =   Kristi  Himmelfartsdag 
Epiphania    =    Helligtrekonger    =    Baptismus   Christi    =    6. 

januar. 
Benedicta   =  Trinitatis  Søndag   =  Trefoldighed. 
Bratensøndag    =    Carnisprivium    =   Quinquagesima    = 

Esto  Mihi  =  Fastelavnssøndag. 
Capitalarium  =  Palmesøndag. 
Dies  Viridium   =   Skærtorsdag. 
Christi  Fødselsdag  =   Nat.  Chr.   =   25.  december. 
Christi  Omskærelse   =   festum  circumcisione  Domini   =    1. 

januar. 
Christi  Opstandelse  =  resurrectionis  Domini  =  1.  påskedag 
Joh.  Baptista  Nativitas  =  Set.  Hans  =  24.  juni. 
Kyndelmisse   =   Purificatio  Mariæ  Virginis   =   Mariæ  Ren- 

selses  =  2.  februar. 


Festo  Michaelis  =  Set 

.  Michael  =  29. 

september. 

Mariæ  Besøg  =  visit. 

=  2.  juli. 

Festo  Grat.  —  Fra  1660  til  1766  den 

11.  februar 

Novi  Anni  =   1.  januar. 

Soteris   =  Langfredag 

1.  søndag  i  Fasten   = 

Invocavit. 

2.  søndag  i  Fasten   = 

Beminisc. 

3.  søndag  i  Fasten   = 

Oculi. 

4.  søndag  i  Fasten   = 

Lætare. 

5.  søndag  i  Fasten   = 

Judica. 

1.  søndag  efter  påske 

=   Quasimodo. 

2.  søndag  efter  påske 

=   Misericordia. 

3.  søndag  efter  påske 

=   Jubilate. 

4.  søndag  efter  påske 

=   Cantate. 

5.  søndag  efter  påske 

=   Bogate. 

6.  søndag  efter  påske   =   Exaudi. 
Dominica   =   Søndag. 
Feria   =  Ugedag. 

I    de    gamle    kirkebøger    er    ovenstående    latinske    navne 
ofte   forkortede. 


zSØMMSSROl 


au 


^y 


ALEXANDER  SCHREINER 


Nadververs  for  november: 

»Ingen  kan  tjene  to  herrer;  han  vil 
jo  enten  hade  den  ene  og  elske  den 
anden  eller  holde  sig  til  den  ene  og 
ringeagte  den  anden   ....«    (Matt.  6:24) 


SE 


mf 


S 


(5 


æ 


22 


P 


32 


J y 


HE 


3CE 


■**■ 


^ 


Søndagsskolesang  for  november: 

»O   sandhedsord,   så   skønt,   så   rent« 
(Nr.  34  i  den  blå  sangbog). 


Historien  om  de  tre  bjørne 

Da  prinsesse  Guldhår  besøgte  de  tre 
bjørnes  hjem,  fandt  hun  grød,  som  en- 
ten var  for  varm  eller  for  kold,  stole, 
som  enten  var  for  store  eller  for  små, 
og  senge,  som  enten  var  for  hårde  eller 


for  bløde.  Heldigvis  fandt  hun  også 
grød,  stol  og  seng,  som  var  »helt  rig- 
tige«. 

Når  vi  rejser  omkring  til  Kirkens 
søndagsskoler,  finder  vi  stadig  nogle 
sangledere,  som  er  søvndyssende  lang- 


somme, og  nogle,  som  elsker  at  vise 
deres  diktatoriske  magt  ved  at  drive 
sangen  frem  i  et  rasende  tempo.  Hel- 
digvis finder  vi  også  nogen  forbedring 
her   og    der,    hvor    sangledere    forsøger 

at  finde  den  »gyldne  middelvej«  og  lede 
sangen  i  et  velovervejet  tempo. 

Det  tempo  er  bedst,  som  ikke  henle- 
der opmærksomheden  på  sig  selv.  Lad 
vor  opmærksomhed  være  henvendt  på 
dyrkelsen  af  vor  himmelske  Fader,  når 
vi  synger. 

Overdrevne  tempoer  ærgrer  altid  de 
folk,  som  synger.  Sanglederen  nyder 
måske  sig  selv,  for  han  kan  have  held 
til    at     henlede     opmærksomheden     på 


sin  diktatoriske  taktstok.  Nogle  sang- 
ledere kræver  et  hurtigt  tempo,  fordi 
de  føler  en  opmuntring  i  den  hurtigere 
rytme.  Det  gør  folk  åndeløse,  så  at  sige. 
Imod  et  sådant  synspunkt  henviser  vi 
til,  at  den  bedste,  den  ædleste,  den  for- 
nemste rytme  er  den  langsommere,  som 
giver  sangen  alvor,  oprigtighed  og  maje- 
stæt. 

Som  supplement  til  disse  omtalte  dy- 
der vil  der  også  være  en  følelsesmæssig 


virkning,  som  rører  hjertet  og  kalder 
os  til  at  forny  vore  pagter.  Altfor  hur- 
tig sang  kan  tendere  henimod  noget 
overfladisk  eller  tankeløst.  Altfor  lang- 
som sang  går  i  retning  af  at  være  svag 
og  søvnig.  Men  et  tempo,  som  er  det 
»helt  rigtige«  og  absolut  behageligt,  vil 
være  ædelt  og  fornemt  i  sin  virkning. 


Alexander  Sehreiner. 


Giv  os  et  tegn,  så  vil  vi  tro  dig:! 


(Fortsat  fra  forrige  nr.) 

Jeg  tror,  at  Jesus  ikke  en,  men  man- 
ge gange  er  blevet  stillet  overfor  dette 
krav  at  give  et  bevis  på,  at  Han  var 
Guds  Søn.  Nu  skulle  man  jo  tro,  at 
menneskene  altid,  når  de  skulle  fore- 
tage sig  noget  alvorligt,  først  sikrede 
sig  et  bevis  på,  at  det,  de  var  i  færd 
med  at  foretage  sig,  virkelig  var  helt 
korrekt  og  tjenligt  til  formålet.  Det  er 
desværre  ikke  tilfældet,  havde  det  været 
således,  tror  jeg  såmænd  gerne,  Jesus 
havde  hjulpet  lidt  på  den  manglende 
tro  hos  sine  medskabninger.  Men  vi  så 
også,  at  lige  meget  hvor  meget  Han 
gjorde  for  dem,  og  hvor  store  undere 
Han  udvirkede  lige  for  deres  øjne,  så 
tvivlede  de  alligevel.  Ja,  nogle  beskyld- 
te Ham  for  at  være  i  ledtog  med  Djæ- 
velen selv. 

Lad  det  være  sagt  med  det  samme, 
at  med  fuldkommen  sikkerhed  kan  man 
ikke  ad  matematisk  eller  videnskabelig 
vej  bevise  Guds  tilstedeværelse,  vi  må 
have  det  for  øje,  at  vi  og  hvad  der  hø- 
rer os  til,  henhører  til  virkningen,  ikke 
til  årsagen.  Lad  os  betragte  en  hest  på 
marken,  nogle  siger,  at  den  sparker, 
andre  at  den  er  from  som  et  lam.  Vi 
vil  aldrig  få  sandheden  at  vide,  hvis  vi 
går  vor  vej  og  lader  os  nøje  med  det, 
der  er  fortalt  os  af  andre  om  denne 
hest.  Vil  vi  vide  sandheden,  må  vi  er- 
fare den.  Der  er  kun  én  måde,  man  kan 
erfare  Guds  tilstedeværelse  på,  det  er 
at  søge  Ham  på  Hans  egen  anvisning, 
for  kunne  Han  udmåles  eller  udregnes, 
så  kunne  vi  også  måle  himlene  oventil 
og  afgrunden  under  os. 

Vi  læser  i  Hans  ord  Jer.  31.  37:  »Så 
siger  Herren,  dersom  himlene  oventil 
kan  udmåles,  så  vil  jeg  og  forkaste  al 
Israels  sæd  for  al  det,  som  de  har  gjort, 
siger  Herren«.  Siger  Herren  står  der 
som  indledning,  og  siger  Herren  følger 
som  slutning.  Visselig,  dette  må  være 
sandt. 

Amerikaneren  Lucas  Reed  spørger, 
hvad  er  det  Herren  siger?  Han  siger,  at 
dersom  himlene  oventil  kan  måles  — 
ikke  hvis  jeg  eller  nogen  anden  kan 
måle  den,  men  hvis  de  kan  måles,  lige- 


gyldig hvorledes,  så  vil  Han  give  slip 
på  Israel  og  dermed  erklære  sig  besej- 
ret. Himlene  kan  ikke  udmåles.  Det  vil 
sige,  at  der  er  ting,  som  absolut  ikke 
kan  lade  sig  gøre,  så  lad  os  ikke  spilde 
tid  på  det,  men  gå  videre  og  betragte 
Hans  værk,  Hans  hænders  gerning. 

Ingen  af  Guds  skabninger  er  over- 
ladt til  sig  selv  uden  Hans  vejledning. 

Naturen,  det  menneskelige  legeme, 
dyrene,  planterne,  ja  alt  stof  omkring 
os  er  underlagt  fastlagte  love,  som  om- 
fatter den  mindste  partikel  såvel  som 
de  største  systemer  i  verdensrummet. 
Disse  love  er  så  indlysende,  og  den  or- 
den, der  ligger  bag,  så  storslået,  at  de 
fleste,  der  giver  sig  tid  til  at  se  efter, 
ikke  kan  undgå  at  få  et  fingerpeg  om 
en  »første  bevægelse«,  en  plan,  et 
fuldkomment  system,  med  ufattelige 
kombinationsmuligheder.  Lad  os  se  på 
et  af  disse  beviser,  eller  lad  os  løbe  et 
par  stykker  igennem,  de  kan  altid  vir- 
ke inspirerende  på  tanken,  jeg  har  i 
hvert  tilfælde  altid  holdt  af  at  dvæle 
ved  disse  ufattelige  undere,  fordi  jeg 
har  aldrig  kunnet  finde  den  mindste 
tilfældighed  i  grundloven  for  det  store 
kosmos. 

Vi  står  ved  den  lille  sø  en  vinterdag. 
Vandet  er  blevet  afkølet,  og  frosten 
fortsætter  med  denne  afkøling.  Nu  ved 
vi  alle,  at  det  overfladevand,  der  bliver 
afkølet  af  luften,  synker  til  bunds,  og 
det  vand,  der  er  ved  bunden,  stiger  op 
for  også  at  blive  afkølet  og  søge  mod 
bunden,  alt  i  et  kredsløb,  der  hele  ti- 
den sørger  for,  at  det  varme  vand  sø- 
ger opefter,  og  det  afkølede  nedefter. 
Hvis  denne  proces  ville  fortsætte,  ville 
isdannelsen  begynde  ved  bunden  af 
søen  og  ikke  ved  overfladen.  Det  ville 
resultere  i,  at  alt  dyreliv  blev  tilintet- 
gjort, hårde  vintre  ville  nemlig  bund- 
fryse den  lille  sø  og  omskabe  den  til 
en  uhyre  isblok,  som  selv  den  varmeste 
sommer  ingen  særlig  indvirkning  havde 
på.  Men  således  er  det  ikke.  Af  en 
eller  anden  grund  standser  cirkulatio- 
nen i  vandet,  når  det  er  nået  ned  på  4 
graders  varme,  og  fra  nu  af  bliver  det 
kolde  vand  ved  overfladen  og  fryser  til 


is  der.  Hvis  vi  vil  undersøge  årsagen, 
javel  så  ligger  det  i  vægtfylden.  Men 
det  er  stadigvæk  kun  virkningen,  vi 
studerer,  årsagen,  når  vi  skal  føre  den 
tilbage  til  den  første  »bevægelse«,  hvad 
med  den? 

Hvem  kan  ikke  se  en  hensigt  i  dette 
forhold,  hvis  ikke  så  prøv  at  forklare 
det  ad  mekanisk  vej,  men  husk  det  er 
årsagen  og  ikke  virkningen,  der  skal  be- 
lyses, den  kender  enhver,  der  bare  er  en 
lille  smule  fortrolig  med  fysik.  Alle 
væsker  trækker  sig  sammen  ved  afkø- 
ling og  udvider  sig  ved  opvarmning. 
Vand  er  ingen  undtagelse  fra  dette,  men 
vand  i  fortættet  tilstand  er  den  eneste 
væske,  der  er  lettere  i  fast  end  i  fly- 
dende tilstand.  Vand  trækker  sig  sam- 
men ved  afkøling  og  bliver  tungere  og 
tungere,  indtil  det  når  ned  på  4  grader, 
så  bliver  det  ene  af  alle  væsker  lige 
pludselig  lettere,  hvorfor,  fordi  det  er 
nødvendigt  for  livets  beståen.  Andet 
svar  kan  ikke  gives,  for  vi  ved  det 
ikke.  Vi  kan  granske  i  elementær  par- 
tiklernes mikrokosmos  og  påvise  elek- 
triske magnetiske  processer,  men  lige 
meget  hvor  langt  vi  når  ind,  vil  der 
være  en  dør  bag  døren,  det  er  kun  hen- 
sigten, der  står  tilbage,  og  er  den  i  al 
sin  ejendommelighed  ikke  vidunderlig? 

Kære  søskende,  der  kunne  drages 
utallige  eksempler  frem,  og  næste  gang 
vil  vi  se  på  et  andet  bevis  og  så  stoppe 
der,  for  ellers  kan  man  blive  ved  i  det 
uendelige,  der  er  jo  nok  at  tage  af, 
store  vidunderlige  ting,  som  peger  hen 
mod  sandheden  om  Guds  tilstedevæ- 
relse. 

Der  er  endnu  nogle  stykker  af  den 
dejlige  Lærertræningsbog  tilbage,  så  de 
søskende,  der  endnu  ikke  har  sikret  sig 
et  eksemplar,  kan  nå  det  endnu,  hvis 
de  ikke  er  for  længe  om  det. 

På    Hovedbestyrelsens    vegne 
og  med  venlig  hilsen 

Knud  Edsberg. 


Husk:  Hvis  hurtig  ekspedition  ønskes, 
så  skriv  direkte  til  min  private  adr.: 
Knud  Edsberg,  Nyrup  pr.  Kalundborg. 

Kingman  er  en  lille  by  i  det  vestlige 
Arizona.  For  nogle  få  år  siden  var  dens 
beliggenhed  mange,  mange  kilometer 
fra  det  nærmeste  Sidste  Dages  Hellige 
mødehus.  En  af  dens  indbyggere,  Sø- 
ster Blanche  Peterson,  ønskede,  at  bør- 
nene i  Kingman  skulle  have  samme  ad- 
gang til  Primary  som  de  børn,  der 
boede  i  nærheden  af  modehuset.  Som 
følge  deraf  organiserede  hun  en  hjem- 
me-primary  og  var  Præsidentinde  for 
den  i  næsten  9  år. 

En  dag,  da  hun  havde  travlt  med 
at  køre  rundt  og  ordne  nogle  ærinder, 
lagde  hun  mærke  til  en  lille  dreng, 
som  legede  i  nærheden  af  en  camping- 
vogn, der  tilhørte  en  af  arbejderne  på 
en  nærliggende  vejkonstruktion.  Hun 
stod  ud  af  sin  vogn,  gik  over  til  cam- 
pingvognen, præsenterede  sig  for  dren- 
gens mor  og  spurgte  hende  ud  om  ham. 
Hun  fik  at  vide,  at  han  var  5  år  gam- 
mel og  at  familien  tilbragte  skoleferien 
i  nærheden  af,  hvor  deres  far  arbej- 
dede. 

Under  sin  samtale  med  moderen  for- 
klarede Søster  Peterson  om  den  hjem- 
me-Primary,  som  hun  ledede  i  King- 
man. Hun  spurgte,  om  moderen  kunne 
tænke  sig  at  få  sin  lille  dreng  til  at 
gå  i  Primary  sammen  med  de  andre 
børn  en  gang  om  ugen.  Moderen  ind- 
vilgede i  dette,  og  det  blev  planlagt 
således,  at  han  kunne  deltage.  Seks 
uger  senere  var  ferien  forbi,  og  vej- 
arbejder-familien flyttede  tilbage  til 
deres  hjem. 

Årene  gik.  En  dag  besøgte  Søster 
Peterson  et  nadvermøde  i  Phoenix, 
Arizona.  Ved  slutningen  af  mødet  kom 
en  dame  hen  til  hende  og  sagde:  »Sø- 
ster Peterson,  mon  De  kan  huske  mig?« 

Et  eftertænksomt  udtryk  kom  over 
Søster  Petersons  ansigt. 

Damen  skyndte  sig  at  tilføje:  »Kan 
De  huske,  De  besøgte  en  campingvogn, 
medens  de  var  ved  at  bygge  lande- 
vejen ved  Kingman?  De  inviterede  min 
5-årige  dreng  til  at  besøge  Deres 
hjemme-Primary« . 


Søster  Peterson  nikkede.  Ja,  hun  hu- 
skede hændelsen. 

Damen  fortsatte  med  sin  historie. 

»Vi  forlod  Kingman,  men  min  dreng 
fortsatte  ikke  med  at  gå  i  Primary.  To 
år  senere,  da  han  var  syv,  var  han  i 
færd  med  at  lege  med  sit  elektriske  tog 
på  gulvet  i  dagligstuen.  Det  bankede 
på  døren.  Jeg  åbnede  den.  Der  stod  to 
unge  mænd.  Den  ene  af  dem  sagde: 
»Vi  er  missionærer  fra  Jesu  Kristi  Kir- 
ke af  Sidste  Dages  Hellige,  vi  vil  ger- 
ne fortælle  Dem  om  kirken«.  Jeg  for- 
talte dem,  at  jeg  ikke  var  interesseret  i 
deres  kirke,  jeg  ønskede  ikke  at  høre 
om  den,  foruden  at  jeg  ikke  havde  tid 
til  at  lytte.  Jeg  begyndte  at  lukke 
døren. 

Min  7-årige  søn  sprang  op  fra  sit  tog 
og  udbrød:  »Det  er  Søster  Petersons 
Primary,  hvor  vi  lærte  at  synge  sådan- 
ne pæne  sange«.  Han  skyndte  sig  hen 
til  døren,  kaldte  på  missionærerne  og 
inviterede  dem  indenfor. 

Ja,  så  var  de  der  i  min  dagligstue. 
Hvad  kunne  jeg  gøre?  Der  var  ikke  an- 
det for  mig  at  gøre  end  at  sætte  mig 
og  lytte  til  dem.  Min  søn  ønskede,  at 
de  skulle  komme  tilbage  igen  og  igen. 
De  kom  tilbage  mange  gange. 

Og  nu,  Søster  Peterson,  er  vi  alle 
medlemmer  af  kirken,  fordi  vor  lille  5- 
års  dreng  lærte  om  Jesu  Kristi  Kirke 
af  Sidste  Dages  Hellige  ved  sine  besøg 
i  Deres  hjemme-Primary.  Han  lærte  det 
navn;  det  stod  for  Deres  Primary,  og 
han  huskede  det,  da  missionærerne 
kom  til  vor  dør«. 

(Children's  Friend,  Oktober  1963). 

III-Idag,  Ikke  Imorgen. 

En  del  af  Cæsars  magt  bestod  i  hans 
evne  til  at  tage  beslutninger.  En  anden 
del  bestod  i,  at  han  altid  gjorde  det 
færdigt,  som  han  var  begyndt  på.  Cæ- 
sar sagde:  »Terningerne  er  kastet«,  og 
kastede  så  sig  selv  i  Rubikons  vande 
i  spidsen  for  sin  legion,  og  hele  ver- 
denshistorien blev  forandret. 

Cæsars    handling    kan    på    en    måde 


være  et  mønster  for  os.  Vort  første 
skridt  er  at  vide,  hvad  vi  ønsker  at 
gøre,  så  skulle  vi  tage  en  beslutning  og 
dernæst  være  villige  til  at  udføre  det 
helt  til  enden. 

Den  største  prædiken,  der  nogen- 
sinde er  blevet  givet,  bestod  af  tre 
ord.  Jesus  sagde:  »Kom,  følg  mig«.  Vil 
vi  følge  Ham?  » .  . .  .  Vælg  idag,  hvem 
I  vil  tjene  ....  men  jeg  og  mit  hus  vi 
vil  tjene  Herren«  (Josua  24:15). 

Vælge  er  et  meget  vigtigt  ord,  et  valg 
må  gøres.  Du  er  også  vigtig,  fordi  in- 
gen anden  end  du  kan  tage  afgørelsen. 
Denne  dag  er  allervigtigst.  Skyd  det 
ikke  ud.  Tag  afgørelsen  nu.  Vi  må  be- 
slutte os,  disciplinere  os  selv  ligesom 
Cæsar  gjorde  ved  at  gøre  det  færdigt, 
som  vi  er  begyndt  på,  gøre  de  ting,  vi 
ved,  vi  skulle,  som  vi  har  valgt  at  gøre. 

Dette  kræver  naturligvis  viljestyrke, 
d.v.s.  styrke  til  at  gøre,  hvad  du  øn- 
sker at  gøre,  når  du  ikke  ønsker  at 
gøre  det. 

Ingen  af  os  ønsker  rigtig  at  gøre 
tingene  idag.  Vi  vil  altid  hellere  forbe- 
rede vor  lektie  imorgen  aften,  holde 
møde  med  vore  lærerinder  næste  uge, 
vente  med  at  udfylde  vor  rapport  til 
næste  dag. 

Vi  ønsker  alle  at  forbedre  os,  at 
blive  bedre  lærerinder,  bedre  sekretæ- 
rer, bedre  præsidentinder,  men  det  sy- 
nes os  ofte  for  meget  eller  for  vanske- 
ligt. Husk,  at  hver  dag  bringer  en  ny 
start.  Lev  en  dag  ad  gangen,  men  lev 
den  fuldt  ud. 

Vi  vil  ikke  blive  dømt  efter,  hvad  vi 
har  planlagt  at  gøre,  men  hvad  vi 
virkelig  gør. 

Så  mange  af  os  siger:  »Jeg  vil  be- 
gynde imorgen«.  En  eller  anden  spurgte 
engang  Will  Rogers,  hvordan  han  ville 
tilbringe  dem,  hvis  han  kun  havde  to 
dage  at  leve  i.  Han  svarede:  »Én  ad 
gangen«. 

Lad  os  altid  huske  på  de  tre  I'er 
—  III  —  Idag,,   Ikke  Imorgen. 

(Primary  Script,  sommer  1963 — 64). 

FEST  I  PIS1HAIS1 


Søndre  og  Centrums  Primary  afholdt 
Lihomafest  torsdag  den  27.  august. 

Festen  var  arrangeret  af  Glædestone- 
pigerne  som  et  led  i  deres  program,  og 
deres  mødre  var  specielt  indbudt.  Sam- 
tidig var  festen  en  oprykningsfest  for 
alle  de  store  børn  fra  9 — 12  år,  som 
en  virkelig  smuk  afslutning  på  Pri- 
maryåret. 

Glædestonepigerne  var  værtinder  og 
bød  alle  gæsterne  velkommen,  hvor- 
efter vi  tog  plads  ved  et  smukt  dækket 
bord,  pyntet  med  blomster,  lys  og  ka- 
gehatte. 

Pigernes  lærerinde,  søster  Dressø, 
bød  velkommen,  og  festen  blev  indledt 
med  sang  og  bøn. 

Derefter  blev  mødrene  hyldet  på  den 
sødeste  måde  af  deres  døtre,  og  en  vir- 
kelig   dejlig    middag     (bøf    stroganoff, 


ostekiks  og  frugtsalat)  blev  serveret,  alt 
sammen  tilberedt  af  Glædestonerne  og 
deres  lærerinder. 

Efter  middagen  talte  præsidentinden, 
søster  Neumann  Johansen,  om  Prima- 
rys program  og  klassearbejde. 

Da  en  af  pigerne  skulle  overgå  til 
G.U.F.,  blev  hun  modtaget  af  Bikube- 
lærerinden, søster  Agda  Petersen,  som 
fortalte   om  Bikubebelønningerne. 

Glædestonerne  sang:  »Mit  valgsprog«, 
hvorefter  de  hver  holdt  en  lille  god  tale 
om  bøn  og  om  de  fire  første  trosartik- 
ler. Pigerne  havde  i  sommerens  løb 
broderet  deres  valgsprog:  »Jeg  vil  brin- 
ge Evangeliets  lys  ind  i  mit  hjem«, 
og  deres  smukke  arbejder  blev  frem- 
vist. 

Festens  højdepunkt  var  en  »Modefan- 
tasi«   arrangeret    af    søster    Dressø,    og 


hver  pige  præsenterede  en  meget  fan- 
tasifuld hat,  og  bagefter  »den  sidste 
nye  mode«  på  en  meget  yndefuld  måde, 
til  stor  fornøjelse  for  deltagere  og  til- 
skuere. 

Pigerne  sang:  »Min  himmelske  Fa- 
der« og  overrakte  søster  Dressø  en  bu- 
ket blomster  som  tak  for  alt  det,  hun 
havde  gjort  for  dem,  og  til  slut  fik  pi- 
gerne selv  en  rose  til  deres  bandoler  af 
missionspræsidentinden. 

Jeg  ved,  at  pigerne  har  haft  stor 
glæde  ved  at  være  med  til  at  forberede 
denne  dejlige  fest,  og  vi  mødre  takker 
pigerne,  deres  lærerinder  og  alle,  som 
var  medvirkende  til,  at  det  blev  en 
ganske  vidunderlig  aften,  som  aldrig 
vil  blive  glemt.  En  mor. 


Ungdomskonference  i  den 
europæiske  mission 


En  sommer  med  vellykkede  ungdoms- 
konferencer fra  Helsinki  til  Bern  har 
skabt  begejstring  til  støtte  for  konfe- 
rencer i  langt  større  målestok  i  1965, 
rapporterer  ældste  Ezra  Taft  Benson, 
Præsident  for  den  europæiske  mission. 

Et  forberedende  møde  for  at  disku- 
tere muligheden  af  at  afholde  en  kon- 
ference for  de  unge  i  Tyskland,  Østrig 
og  Schweiz,  blev  afholdt  den  5.  sep- 
tember i  den  europæiske  missions  ho- 
vedkvarter i  Frankfurt;  repræsentanter 
for  de  skandinaviske  missioner  har 
også  holdt  møde  for  at  diskutere  et 
kombineret  ungdomsmøde  for  Dan- 
mark, Finland,  Norge  og  Sverige. 

»Vi  er  overbevist  om,  at  disse  konfe- 
rencer er  højst  værdifulde,  og  har  væ- 
ret særlig  glade  ved  at  se,  at  disse  mø- 
der bringer  det  bedste  frem  hos  vore 
unge  mennesker«,  tilføjer  Præsident 
Benson.  »Deres  åndelighed  og  deres  øn- 
ske om  at  dele  evangeliet  med  deres 
venner  har  tydeligt  vist  sig  ved  alle 
disse  sammenkomster. 

Én  gruppe  af  unge  medlemmer  og 
deres  venner  fra  de  mindste  distrikter 


i  den  svenske  mission  rejste  flere  hun- 
drede kilometer  med  en  lejet  bus  for  at 
overvære  stævnet  i  Goteborg.  Men  bare 
det  at  komme  var  ikke  nok  for  dem 
—  de  ønskede  at  lade  folk  vide,  hvem 
de  var  og  hvad  de  stod  for,  så  de  an- 
bragte to  store  bannere  på  deres  bus, 
på  det  ene  stod  »Ungdom  med  karak- 
ter« og  på  det  andet  »Læs  Mormons 
Bog«. 

Det  er  unødvendigt  at  sige,  at  de  til- 
trak sig  temmelig  megen  opmærksom- 
hed. Ja,  de  journalister,  som  så  dem 
på  vejen,  telefonerede  i  forvejen  til  Go- 
teborg,  og  da  disse  unge  mennesker 
kom  til  stævnet,  var  der  en  hel  ladning 
journalister  der,  som  ønskede  at  vide, 
hvad  det  hele  drejede  sig  om! 

Den  gruppe  satte  kronen  på  værket 
ved  at  vinde  førstepladsen  ved  stæv- 
nets konkurrencer«. 

Aktiviteterne  drejede  sig  naturligvis 
først  og  fremmest  om  G.U.F. -program- 
met, men  der  vistes  stor  originalitet  ved 
planlægningen  af  de  enkelte  konferen- 
cer. Unge  mennesker  fra  Hamburg 
Stav,   for   eksempel,    som   mødtes   med 


medlemmer  fra  flere  andre  stave  og 
missioner  i  det  nordlige  Italien  i  ti 
dage,  fik  en  praktisk  lektie  i  at  være 
en  god  næste  ved  at  arbejde  en  dag  i 
markerne  hos  de  italienske  bønder  på 
egnen.  Dans,  talekonkurrencer,  musik, 
skuespil  og  sport  var  dagens  orden  næ- 
sten allevegne. 

Indkvarteringen  for  de  unge  variere- 
de næsten  lige  så  meget  som  program- 
merne, lige  fra  moderne  ungdomsher- 
berger  til  det  seks  hundrede  år  gamle 
slot  i  nærheden  af  Salzburg,  hvor  de 
østrigske  unge  mennesker  afholdt  deres 
ungdomslejr. 

Et  samlet  antal  på  omkring  to  tu- 
sind fem  hundrede  unge  medlemmer  af 
Kirken  og  deres  venner  overværede 
konferencerne,  som  blev  afholdt  i 
Aarhus,  Helsinki,  Oslo  og  Goteborg, 
i  Mainz,  Stuttgart,  Kaiserslautern  og 
andre  steder  i  Tyskland,  St.  Jakob  i  det 
italienske  Sydtyrol,  Salzburg  i  Østrig  og 
Zollikofen  ved  Bern  i  Schweiz. 


(Fra  European  Information  Service) 

Genealogisk  arbejdsklasse 


Det  er  et  privilegium  at  sidde  i  en 
klasse  og  blive  belært  om  læren  om 
det  evige  liv  med  henvisninger  til  skrif- 
ten til  at  bakke  forklaringen  op.  Vi 
bliver  på  denne  måde  omvendt  til  sand- 
hederne om  det  evige  liv  og  beslutter 
at  holde  de  befalinger,  som  gør  en 
så  strålende  opfyldelse  mulig. 

Gennem  en  sådan  deltagelse  i  klassen 
lærer  vi,  at  vore  forfædre  er  antagelige 
til  det  samme  mål.  Men  de  nødvendige 
timelige  ordinanser  kan  de  ikke  udføre, 
så  de  vender  sig  til  os  i  det  håb,  at  vi 
vil  udføre  disse  ordinanser  for  dem. 

Den  rigtige  fremgangsmåde  for  dette 
arbejde  kræver,  at  der  tages  visse  be- 
stemte skridt,  hvis  man  skal  have  held 
til  at  udføre  ordinansearbejdet  for  sine 
forfædre. 

1.  Man  må  først  lære  hvorledes  man 
skal  udføre  en  anetavle  for  sig  selv,  og 
så  lave  en  så  langt  tilbage  og  så  nøj- 
agtigt som  man  kan. 

2.  Man  må  lære,  hvorledes  man  ud- 
fylder  et   familieskema   nøjagtigt. 

3.  Man  må  derefter  sikre  sig,  hvor 
meget  arbejde  der  er  udført  af  andre 
angående  ens  familieskemaer,  og  hvad 
der  ikke  er  udført. 

4.  Man  begynder  derefter  personlig 
efterforskning  efter  sine  forfædre,  og 
laver  familieskemaer  så  hurtigt  som 
man  kan  bekræfte  navne,  datoer  og 
steder. 


5.  Efter  at  hvert  familieskema  er  ud- 
fyldt, afleverer  man  det  til  formanden 
for  den  genealogiske  forening,  eller  i  de 
grene,  hvor  der  ingen  genealogisk  for- 
ening findes,  til  distriktsformanden  for 
genealogisk  forening,  i  København  di- 
strikt til  broder  Peter  Rasmussen,  Tøn- 
nesvej  43,  København  S.,  og  i  Jylland 
distrikt  til  broder  Andreas  Sølbæk,  He- 
stehaven 17,  Fredericia,  til  kontrolle- 
ring.  De  bliver  derefter  via  Genealogisk 
Forenings  Hovedbestyrelse  sendt  til 
Genealogical  Society  i  Salt  Lake  City, 
som  gør  dem  rede  til  tempelarbejde. 

6.  Man  udfører  så  meget  tempelar- 
bejde, som  man  er  i  stand  til  for  dem, 
man  således  har  fundet  og  behandlet. 

Der  er  nogle  medlemmer  af  Kirken, 
som  kender  alle  ovennævnte  skridt  og 
er  fortrolige  med  fremgangsmåden.  De 
behøver  ingen  hjælp.  Men  der  er  hun- 
dreder, som  ikke  ved,  hvorledes  de  skal 
begynde,  eller  hvis  de  er  begyndt,  hvor- 
ledes de  skal  tage  det  næste  skridt. 
For  dem  er  der  lavet  en  plan  til  at  lære 
det  nødvendige. 

I  mange  af  grenene  er  der  »arbejds- 
møder« i  Genealogisk  Forening  for 
dem,  der  søger  oplysning  eller  har  brug 
for  at  blive  belært.  Her  vil  hver  elev 
»gøre«  de  nødvendige  skridt  —  gøre 
dem  under  vejledning  af  dygtige  rådgi- 
vere. Begyndereleven  vil  begynde  med 
at  lave  sin  anetavle  og  vil  få  at  vide, 


hvorledes  han  skal  søge  efter  oplysning, 
når  hans  nuværende  lager  af  oplysning 
er  opbrugt.  Den,  der  udfylder  familie- 
skemaer, vil  blive  hjulpet  til  at  udfyl- 
de dem  rigtigt  og  vil  få  vejledning  i 
efterforskningens  tekniske  fremgangs- 
måde. Når  han  har  lært  nok,  kan  han 
selv  efterforske  og  arbejde  på  egen 
hånd  og  henvende  sig  til  rådgiveren, 
hvis  han  støder  på  problemer,  som  er 
for  vanskelige  for  ham  selv  at  løse. 

Arbejdsmødet  er  beregnet  på  arbejde, 
og  slutresultatet  er  komplette  familie- 
skemaer,  som  er  rede  til  tempelordi- 
nanse-arbejde. 

Succes'en  i  klassen  måles  ikke  ved 
det  antal  medlemmer,  som  er  til  stede, 
men  den  måles  ved  den  tilfredsstillelse, 
som  de  medlemmer  får,  som  gennem 
den  hjælp  klassen  har  givet  dem,  kan 
sende  familieskemaer  til  templet,  så  det 
stedfortrædende  arbejde  kan  blive  ud- 
ført. 

Dette  arbejdsmøde  er  et  møde,  hvor 
virkelig  succes  er  mulig  gennem  den 
enkeltes  arbejde,  efterhånden  som  de 
tager  de  nødvendige  skridt  til  at  ud- 
fylde et  komplet  familieskema  for  hver 
af  deres  forfædres  familier. 

Dette  er  en  pligt  for  hver  eneste  fa- 
milie i  Kirken. 


(Fra  Improvement  Era,  sept.  1964) 


Fest  i  ældsternes  kvorimi  i  Randers 


Lørdag  den  26.  september  afholdt 
Ældsternes  Kvorum  i  Randers  Gren  en 
fest. 

Der  indledtes  kl.  18,30  med  middag, 
der  bestod  af  krustader  med  ærter  og 
skinke,  samt  kylling  og  is. 

Gruppelederen,  broder  Gunnar  Ander- 
sen, bød  velkommen  til  gæsterne  og  til 
kvorumspræsidenten  Jens  Peter  Niel- 
sen, som  kort  talte  om  præstedømmet 
og  om,  hvad  det  skulle  betyde  for  den 
enkelte. 


Broder  Stig  Michaelsen  bad  bordbøn- 
nen, hvorefter  middagen  blev  serveret. 
Den  gode  mad  blev  nu  nydt,  krydret 
med  munter  samtale. 

Efter  middagen,  medens  søstrene  va- 
skede op  og  ryddede  salen,  afholdt  præ- 
stedømmet et  lille  møde,  hvor  kvorums- 
præsidenten opfordrede  brødrene  til  at 
komme  flittigt  til  Kirkens  møder,  på- 
tage sig  det  arbejde,  de  blev  kaldet  til 
at  udføre,  og  bære  over  med  hverandre 


i  kærlighed,  langmodighed  og  trofast- 
hed. 

Broder  Gunnar  Andersen  sluttede  det- 
te lille  møde  med  bøn,  hvorefter 
brødrene  gik  ovenpå.  Der  blev  derefter 
danset  en  kort  stund.  Der  blev  sluttet 
kl.   21.30. 

Alle  var  glade  og  tilfredse  med  de 
timer,  vi  havde  tilbragt  sammen  og 
lært  hinanden  bedre  at  kende. 

G.A. 

»Dersom  I  derfor  tror  på  mig,  vil  I 
arbejde,  medens  det  hedder  'idag'.« 
(L.   og  P.   64:25). 

Formål:  At  påvise  det  faktum,  at  tro 
på  Frelseren  driver  til  villig,  produktiv 
handling. 

Det  er  ikke  til  at  komme  udenom,  at 
aktive  mennesker  —  dem,  som  får  tin- 
gene udført  —  er  mennesker,  som  har 
en  afgjort  og  fast  tro.  Disse  mennesker 
er  deres  sag  hengiven,  den  er  hellig 
for  dem  og  de  er  beslutsomme  på  grund 
af  en  aldrig  svigtende  overbevisning  om 
betydningen  og  nødvendigheden  af  det, 
de  foretager  sig. 

Da  Herren  sagde  det,  som  er  ned- 
skrevet i  Lære  og  Pagter  64:25:  »Der- 
som I  derfor  tror  på  mig,  vil  I  arbejde, 
medens  det  hedder  idag',  understregede 
Han  to  vigtige,  nær  beslægtede  fakta. 
Først:  ægte  tro  er  drivkraften  til  hand- 
ling. Med  mindre  vi  har  en  stærk  over- 
bevisning, vil  vi  være  tilbøjelige  til  at 
udsætte  visse  handlinger  og  til  ikke  at 
gøre  de  ting,  vi  bør  gøre,  på  det  tids- 
punkt, da  de  bør  gøres.  Frelseren  sag- 
de: »Den,  som  tror  på  mig,  de  gernin- 
ger, som  jeg  gør,  skal  også  han  gøre«. 
(Johs.  14:12).  Tro  er  altså  den  afgøren- 
de nødvendighed.  Hvis  vi  vil  følge  Her- 
rens råd,  vil  vi  gøre  alle  de  ting,  som 
Han  har  befalet  os  at  gøre,  fordi  vi 
gennem  vor  tro  vil  vide,  at  ved  at  følge 
Hans  råd  og  befaling  kan  vi  finde  lyk- 
ke og  glæde  i  livet.  Det  andet  faktum, 
som  er  fremhævet  i  dette  skriftsted,  er, 
at  hvis  vi  i  sandhed  tror  på  Herren,  vil 
vi  arbejde  (handle)  idag  —  ikke  på  et 
eller  andet  ubestemt  tidspunkt  i  frem- 
tiden. 

Et  af  de  vigtigste  punkter  at  huske 
angående  arbejde  er,  at  det  ikke  er 
nogen  »handling«,  før  man  har  taget 
arbejdet  op,  før  man  har  gjort  noget 
ved    det.    Med    andre    ord:    det   arbejde 


(handling),  man  udsætter,  er  sendræg- 
tig med  at  begynde  på,  er  blot  dag- 
drømmeri, det  er  ikke  arbejde  eller 
handling. 

Det  farlige  ved  at  udsætte  de  ting 
til  i  morgen,  som  man  skulle  have 
udført  idag,  er,  at  i  morgen  kan  blive 
for  sent.  I  virkeligheden  kommer  »i 
morgen«  aldrig.  Livet  er  sammensat  af 
en  række    »idag«. 

Med  en  let  omskrivning  af  en  udtal- 
else fra  Dale  Carnegie,  står  vi  allesam- 
men i  dette  øjeblik  på  toppen  af  to 
evigheder:  den  vidtstrakte  fortid  og  den 
ukendte  fremtid.  Ikke  et  eneste  sekund 
kan  vi  leve  i  hver  af  disse  evigheder. 
Vi  kan  kun  leve  og  virke  idag.  (Car- 
negie, Dale:  How  to  Stop  Worrying, 
Cardinal  Edition,  1953). 

En  eller  anden  har  sagt:  »Hver  dag 
er  et  nyt  liv  for  et  klogt  menneske«. 
Thomas  Carlyle  udtrykte  den  tanke 
på  følgende  måde,  da  han  sagde:  »Vor 
hovedopgave  er  ikke  at  se,  hvad  der 
fortager  sig  i  en  fjern  fremtid,  men  at 
gøre  det,  der  ligger  lige  klart  for  hån- 
den « . 

Betydningen  af  at  arbejde  idag  er 
smukt  udtrykt  af  den  indiske  dramati- 
ker Kalidasa: 

»Betragt  denne  dag, 

Thi  den  er  liv,   selve  livets  liv. 

I  dens  korte  forløb 

Ligger  alle  din  tilværelses  sandheder 

og  realiteter. 
Igår'  er  kun  en  drøm, 

Og  '  i  morgen'  er  kun  et  syn, 

Men  'i  dag'  —  vel  levet  —  gør  hver 
eneste  'i  går'  til  en  drøm  om  lykke 

Og  hver  eneste  'i  morgen'  til  et  syn 

om  håb. 

Koncentrér  dig  derfor  om  denne 

dag!« 

Salmisten  formaner  os  også:  »Denne 
er  dagen,  som  Herren  har  gjort,  lad  os 


juble  og  glæde  os  på  den!«  (Salm. 
118:24).  Hensigten  med,  at  vi  skal  til- 
egne os  disse  tanker,  er,  at  de  skal 
styrke  vor  tro,  således  at  den  virkelig 
bliver  en  drivkraft  til  handling.  Lad  os 
spørge  os  selv,  om  vi  virkelig  tror,  at 
Jesus  er  vor  Herre  og  Frelser.  Tror  vi 
virkelig  på  Hans  lærdomme?  Hvis  vi 
gør  det,  vil  vi  udføre  de  ting,  Han  har 
bedt  os  om  at  gøre. 

Så  vil  vi  idag  udføre  de  små  kærlig- 
hedsgerninger  mod  vor  næste,  som  skal 
udføres  netop  idag,  men  som  vi  så  ofte 
har  udsat.  Vi  vil  idag  overvinde  de  små 
personlige  svagheder  og  vaner,  som  vi 
altid  skal  til  at  prøve  at  overvinde,  men 
som  vi  aldrig  synes  at  komme  til  et 
resultat  med.  Vi  vil  idag  udtrykke  tak- 
nemmelighed og  påskønnelse  for  de 
venlige  og  hensynsfulde  handlinger,  der 
bliver  udført  for  os  og  mod  os  af  andre. 

I  Mormons  Bog  fortæller  den  lama- 
nitiske  profet,  Samuel,  om  den  forle- 
genhed folket  på  hans  tid  var  kommet 
i,  fordi  de  havde  forhalet  deres  frelses- 
dag,  indtil  det  for  bestandigt  var  for 
sent.  De  havde  søgt  lykken  alt  for  me- 
get i  de  verdslige  ting,  og  de  havde 
forsømt  hver  dag  at  overvinde  og  om- 
vende sig  fra  deres  svagheder  og  ufuld- 
kommenheder —  og  udsat  det.  De 
havde  undladt  at  udføre  de  små  kær- 
lige handlinger,  som  er  essensen  af 
Frelserens  lære.  Samuel  sagde  til  fol- 
ket, at  deres  prøvetid  var  forbi,  og  at 
de  havde  mistet  deres  ophøjelse,  fordi 
de  udsatte  deres  omvendelse.  (Se  Hela- 
man  13). 

Sikkert  er  det,  at  det  råd,  der  gives 
os  i  dette  skriftsted  i  Lære  og  Pagter 
64:25  både  er  betimeligt  og  vedvarende. 
/  dag  er  vor  frelses  dag.  Hvis  vi  er  vir- 
kelig kloge,  vil  vi  lytte  til  Herren  og 
tro  Ham  og  gøre  de  ting,  Han  instru- 
erer os  om  at  gøre,  medens  det  endnu 
hedder  'i  dag'. 

Svendborg  Grens   møder   afholdes   nu   til   følgende   tider 
om  søndagen: 

Præstedømmets    møde     kl.    8.45 

Søndagsskole      kl.  10.30 

Nadvermøde     kl.  16.30 


^e^&anllae  mikzd&% 


FØDSELSDAGE: 

Vi  siger  i  denne  måned  til  lykke  til 
følgende  søskende: 
København  Søndre  Gren: 

Martha  Nielsen,  Luzernevej  387,  65 
år  den  2.  november. 

Asbjørn  Nielsen,  Kærbyvej  132,  65  år 
den  19.  november. 
København  Nordre  Gren: 

Robert  Lanthau  Jensen,  70  år  den  12. 
november. 

Eva  Aurora  Jensen,  Poppelkrogen  25, 
65  år  den  15.  november. 

Laura    Marie    Hedenvall,    75    år    den 
27.  november. 
Aabenraa: 

Carl  Schmidt,  75  år  d.  15.  november. 
Svendborg: 

Mathilde  Clausen,  80  år  den  24.   no- 
vember. 
Aarhus: 

Mary  Thestesen,  65  år  den  27.  no- 
vember. 

Bryllup  i  Aarhus: 

Den  25.  august  viedes  i  Aarhus  bro- 
der Hans  Hjort  Rode  Nielsen  og  søster 
Elten  Haibrock  Petersen,  og  den  29.  au- 
gust viedes  de  for  tid  og  evighed  i 
templet  i  Schweiz.  STJERNEN  ønsker 
det  unge  par  hjertelig  til  lykke! 


Nyt   fra   Amerika: 

Tidligere  missionær  i  den  danske 
mission,  William  H.  Thompson,  som 
var  blandt  de  missionærer,  som  rejste 
tilbage  til  Amerika  lige  efter  krigens 
udbrud  i  1939,  og  som  nu  er  oberstløjt- 
nant i  Utah,  er  blevet  udnævnt  til  assi- 
sterende general-adjudant. 
Hilsener   fra   Amerika: 

Broder  og  søster  Hilmar  Lassen  sen- 
der fra  deres  hjem  i  San  Fernando,  Ca- 
lifornien, de  kærligste  hilsener  og  tan- 
ker til  alle  søskende  i  Danmark. 

Tidligere  missionær  i  den  danske 
mission,  Darrel  G.  Gamble,  sender  fra 
sit  hjem  i  Bancroft,  Idaho,  de  bedste 
hilsener  til  alle  søskende  i  Danmark, 
specielt  i  København. 
Bryllup   i   Amerika: 

Tidligere  missionær  i  den  danske 
mission,  Gary  Ross  Olsen,  viedes  den 
21.  september  i  Logan  Templet  til  Ilene 
Gasser.  Stjernen  ønsker  hjertelig  til 
lykke! 

VELSIGNELSER: 
Nordsjælland  Gren: 

20.  september:  Kurt  Wilhelm  Voss  og 
Else  Marie  Sørensen  Voss'  datter,  Lis- 
beth Voss,  velsignet  af  broder  Ragnar 
H.  Bruun. 


København  Søndre  Gren: 

6.  september:  Freddy  Weibels  og 
Alice  Hertz  Weibels  søn,  Claus  Weibel, 
velsignet  af  ældste  Dennis  Kjeldsen. 

Rainar   Salminens   og   Arabella   Salin 
Salminens   datter,   Alexandra  Salminen, 
velsignet  af  broder  Harry  Petersen. 
Amager  Gren: 

2.  august:  Verner  Korsgaards  og 
Ragnhild  Korsgaards  datter,  Ulla  Ka- 
trine Korsgaard,  velsignet  af  sin  fader. 
Odense: 

6.  september:  Bjørn  Ole  Andersens 
og  Ruth  Eli  Peters  Andersens  to  børn, 
Evy  Toni  Andersen,  og  Tonny  Arne 
Orla  Andersen,  begge  velsignet  af  bro- 
der Franz  Orla  Knudsen. 
DØDSFALD: 
Randers: 

Den    9.    september    døde    søster    Sine 
Dorthea    Sørensen    Frandsen,    knap    81 
år  gammel.  Æret  være  søster  Frandsens 
minde ! 
Aarhus: 

Den    15.    august   døde   søster   Petrine 
Marie  Thomsen  Nielsen,  46  år  gammel. 
Æret  være  søster  Nielsens  minde! 
Aalborg: 

Den  19.  september  døde  broder  Er- 
ling Andersen,  31  år  gammel.  Æret  væ- 
re broder  Andersens  minde! 


► 
► 
► 
► 


BEMÆRK! 

Meddelelser  og  billeder,  der  ønskes  optaget  i  et  bestemt  nummer  af 
STJERNEN,  skal  fremtidig  indsendes  inden  den  1.  i  den  foregående 
måned,  og  bedes  sendt  direkte  til  STJERNENs  kontor,  ikke  sammen 
med  rapporter  el.  lign.  til  missionskontoret  eller  organisationerne. 

NB.  Indsend  ikke  originalfilm,  men  kun  aftryk,  og  skriv  bag  på  hvert 
enkelt  billede  grenens  navn,  dato  og  hvad  billedet  forestiller. 

Dåb: 

København  Nordre  Gren:  5.  sept.: 

Tove   Hasselballe 

19.  september: 

Jørgen   Richard  Windfeld  Schmidt 

Inge  Lise   Pedersen 

København  Centrum  Gren:  21.  sept.: 

Anna    Margrethe   Nikoline   Jørgensen 

Nordsjælland  Gren:  5.  sept.: 

Arne  Johannes  Jakobsen 

Amager  Gren:  2.  september: 

Annett  Pilegård 

Aalborg:  19.  september: 

Per  Jepsen  Larsen 

Aarhus:   19.  september: 

Martha   Dagmar  Jensen 

Thyger   Christensen    Dyhr 

26.  september: 

Britt  Solfrid  Olsen 


Døbt   af: 

Broder   Harry  Albertsen 

Broder  Jørgen  W.  Schmidt 
Ældste  James  McKee 

Ældste   Bryce   Christensen 

Ældste  Steven  N.  Streeper 

Ældste  Stephen   Petersen 

Broder  Charles  Jepsen  Larsen 

Ældste  Richard  Michaelis 
Ældste  Orville  Larsen 

Broder  Tage  Holm   Larsen 


Håndspålæggelse  ved: 

Broder  Flemming  Hall 

Broder  Arthur  Sørensen 
Ældste  Bruce  Hancey 

Ældste  James  Jackson 

Broder  Kurt  Wilhelm  Voss 

Ældste  Dennis  R.   Read 

Broder  Poul   Randrup 

Ældste  Orville  Larsen 
Ældste  Richard  Michaelis 

Ældste  Roger  K.   Larsen 


Ordinationer: 

Herning:  30.  august: 

Svend   Erik   Hylgård 

Svendborg:   20.  september: 

Egon   Lyngvig  Jensen 

Odense:  27.  september: 

Bernd  Jørgen  Larsen 

Aalborg:  21.  september: 

Ole  Kjeldsen 

28.  september: 

Svend   Erik   Thostrup   Østergaard 


Til: 

Diakon 

Præst 

Præst 

Præst 

Diakon 


Ordineret   af: 

Broder   Henning    K.   Frederiksen 
Ældste  Brigham  S.  Ostergaard 
Ældste  Brigham  S.  Ostergaard 
Broder  Jørn  H.  Bendtsen 
Broder  Poul  Randrup 


Missionærankomster: 

Med  S.A.S.  via  New  York  er  følgende  missionærer  den 
13.  oktober  ankommet  til  den  danske  mission: 

Richard  Lynn  Carlquist  fra  Draper,  Utah,  beskikket  til 
at  arbejde  i  Valby. 

Larry  Melvin  Nielsen  fra  Murray,  Utah,  beskikket  til  at 
arbejde   på  Nørrebro. 

Rex  Gordon  Petersen  fra  Ogden,  Utah,  beskikket  til  at 
arbejde  i  Nykøbing  F. 

Lee  Garff  Noorda  fra  Seattle,  Washington,  beskikket  til 
at  arbejde  i  Holte. 

DeAnna  Rae  Yates  fra  Brigham  City,  Utah,  beskikket  til 
at  arbejde  i  Odense. 


Missionærafløsninger: 

Følgende  missionærer  er  blevet  hæderlig  afløst  fra  deres 
arbejde  i  den  danske  mission: 

16.  oktober:  Carole  Hyden  fra  Smithfield,  Utah,  efter 
sidst  at  have  arbejdet  i  Aalborg. 

17.  oktober:  Lawrence  M.  Knighton  fra  Boise,  Idaho,  ef- 
ter sidst  at  have  arbejdet  i  Glostrup. 

Dennis  B.  Hacking  fra  Vernal,  Utah,  efter  sidst  at  have 
arbejdet  i  Herlev. 

Jim  L.  Petersen  fra  American  Fork,  Utah,  efter  sidst  at 
have  arbejdet  i  Søborg. 


•ns- 


Richard  L.  Carlquist 


Larry  M.   Nielsen 


Carole  Hyden 


Lawrence  M.  Knighton 


Rex  G.  Petersen 


Lee  G.  Noorda 


DeAnna  Rae  Yates 


Dennis  B.  Hacking 


Jim  L.  Petersen 

• 

H.  P.  BALTZER 

Begravelsesforretning 

(Vanløse  Ligkistemagasin) 

Begravelser  ordnes  overalt  -  egen  rustvogn 

Jyllingevej  8  -  København  -  (01)7175  01 

HUSK 

Basaren  i  Fredericia 

den  14.  november  kl.   19. 

KLA  VERS  TEMMIMG 

KELD  NEUMANN  JOHANSEN 
91  07  79 

C^to^Ml 

Ny   eller   brugt   folkevogn?    Så    snak  med    Mogens, 
tel.   (01)    HE   3280,  og  vær  sikker  på  et  godt  køb 
altid  med  garanti. 

Det    verdensberømte    Tabernakelkor    på    LP    plader! 

Gratis  prisliste:  send  brevkort  med  navn  og  adresse 
til  UTAH  IMPORT  CO.  Parcelvej  70  B      -     Holte 
Tlf.  (01)  42  00  51 

»  yVLaimani&men    i      Mildefr« 

Vi  har  modtaget  en  ny  sending  af  den  pragtfulde,  norske  bog  »Mor- 
monismen i  Bilder«,   som  hidtil  har  været   forbeholdt  missionærerne, 
men   som   nu   også   kan   købes    af   medlemmer    og   venner    af    Kirken. 
Bogen  er  af  Rulon  Howells  og  indeholder  en  serie  skønne  billeder  med 
underlagt  tekst  om  mormonismen  og  dens  historie. 

Bogen  koster 

kr.  30.00 

— •   og   kan   bestilles    ved    indsendelse    af   beløbet    på    postgiro    333.38, 
CHURCH  OF  JESUS  CHRIST  OF  LATTER-DAY  SAINTS,  Dalgas  Boule- 
vard 164,  København  F. 

Husk  på  talonen  at  anføre,  hvad  der  ønskes. 

Hallo,  Søndre  Gren   kalder! 

Vi  afholder  basar  i  Hjælpeforeningen 
lørdag  den  7.  november  kl.  19.30 

i  kirkebygningen,  Priorvej  12 

Vi  indbyder  alle,  som  har  lyst,  til  at  se  og  kø- 
be   vores    smukke    håndarbejder   og    have   en 
hyggelig  aften  sammen  med  os. 

Anna  Olesen 
præsidentinde 

ORACO 

reklame-papirvarer 
BALLERUP  -  TLF.  97  03  35 

